ꯑꯔꯥꯟ ꯈꯨꯚꯝꯒꯤ ꯂꯝꯕꯤ

**ꯅꯨꯡꯁꯤꯔꯕ ꯃꯔꯨꯞ,**

ꯄꯨꯟꯁꯤ ꯍꯣꯡꯍꯅꯕ ꯉꯝꯕ, ꯌꯥꯝꯅ ꯃꯔꯨꯑꯣꯏꯕ ꯑꯐꯕ ꯄꯥꯎ ꯑꯃ ꯂꯩ, ꯃꯗꯨ ꯀꯅꯥꯒꯨꯝꯕ ꯑꯃꯇꯅ ꯅꯍꯥꯛꯀꯤ ꯅꯐꯝꯗ ꯋꯥꯔꯤ ꯇꯧꯔꯛꯈꯤꯔꯝꯗꯕ ꯌꯥꯏ। ꯅꯍꯥꯛꯀꯤ ꯋꯥꯈꯜꯗ ꯐꯥꯑꯣꯕ ꯈꯟꯈꯤꯔꯝꯗꯕ ꯌꯥꯏ। ꯃꯁꯤꯒꯤ ꯃꯇꯥꯡꯗ ꯃꯤꯀꯨꯞ ꯈꯔꯥ ꯀꯥꯏꯊꯣꯛꯄꯤꯕ ꯌꯥꯒꯗ꯭ꯔ...?

ꯅꯍꯥꯛ ꯀꯔꯤꯒꯨꯝꯕ ꯃꯇꯝꯗ “ꯑꯥ ꯀꯅꯥꯅꯣ?”, “ꯑꯥ ꯀꯗꯥꯌꯗꯒꯤ ꯂꯥꯛꯄꯅꯣ?”, “ꯃꯥꯂꯦꯝ ꯑꯁꯤꯗ ꯑꯥꯒꯤ ꯄꯨꯟꯁꯤꯒꯤ ꯄꯥꯟꯗꯝ ꯀꯔꯤꯅꯣ?”, “ꯑꯥ ꯇꯥꯏꯕꯪꯄꯥꯟ ꯑꯁꯤꯗ ꯀꯔꯤ ꯇꯧꯔꯤꯕꯅꯣ?”, “ꯑꯥ ꯍꯧꯖꯤꯛ ꯁꯤꯔꯕꯗꯤ ꯀꯗꯥꯌꯗ ꯆꯠꯀꯅꯤ?” ꯍꯥꯌꯕꯅꯆꯤꯡꯕ ꯋꯥꯈꯜ ꯇꯧꯈꯤꯕ ꯂꯩꯕ꯭ꯔ।

*ꯑꯗꯨꯒ “ꯃꯤꯑꯣꯏ ꯑꯝꯒꯤ ꯊꯝꯃꯣꯌꯗ ꯏꯍꯥꯡ-ꯍꯥꯡꯅ ꯂꯩꯔꯤꯕ, ꯑꯄꯦꯟꯕ ꯂꯩꯇꯕ ꯑꯃꯁꯨꯡ ꯅꯨꯡꯉꯥꯏꯕ ꯐꯥꯑꯣꯗꯕ ꯑꯁꯤꯒꯤ ꯃꯔꯝ ꯀꯔꯤ ꯑꯣꯏꯔꯝꯕ ꯌꯥꯕꯒꯦ?”*

ꯁꯦꯜ, ꯊꯕꯛ, ꯂꯟ-ꯊꯨꯝ, ꯅꯇ꯭ꯔꯒ ꯐꯖꯕꯅ ꯃꯤꯑꯣꯏꯕꯗ ꯑꯁꯦꯡꯕ ꯍꯔꯥꯑꯣꯕ, ꯇꯪꯗꯨ-ꯂꯩꯇꯥꯕ ꯑꯃꯁꯨꯡ ꯄꯣꯠꯊꯥꯕ ꯄꯤꯕ ꯉꯝꯗꯦ ꯍꯥꯌꯕꯁꯤ ꯑꯆꯨꯝꯕ ꯋꯥꯐꯝꯅꯤ। ꯅꯍꯥꯛꯀꯤ ꯋꯥꯈꯜꯗ ꯃꯤꯑꯣꯏꯕꯒꯤ ꯈ꯭ꯋꯥꯏꯗꯒꯤ ꯃꯔꯨꯑꯣꯏꯕ ꯑꯋꯥꯠꯄ ꯑꯗꯨ ꯀꯔꯤꯅꯣ? ꯀꯔꯤꯒꯤꯗꯃꯛ ꯃꯤꯑꯣꯏꯕꯅ ꯃꯍꯥꯛꯀꯤ ꯊꯝꯃꯣꯌꯗ ꯂꯩꯔꯤꯕ ꯑꯋꯥꯠꯄ ꯑꯗꯨ ꯃꯄꯨꯡ ꯐꯥꯍꯟꯕ ꯉꯝꯗ꯭ꯔꯤꯕꯅꯣ, ꯃꯍꯥꯛꯀꯤ ꯅꯤꯡꯕ ꯊꯨꯡꯗ꯭ꯔꯤꯕꯁꯤꯡ ꯑꯗꯨ ꯃꯥꯌꯣꯛꯅꯕ ꯉꯝꯗ꯭ꯔꯤꯕꯅꯣ, ꯑꯃꯁꯨꯡ ꯇꯣꯉꯥꯟ ꯇꯣꯉꯥꯟꯕ ꯂꯝꯕꯤ ꯑꯃꯁꯨꯡ ꯄꯥꯝꯕꯩ ꯁꯤꯖꯤꯟꯅꯗꯨꯅ ꯃꯍꯥꯛꯅ ꯊꯦꯡꯅꯔꯤꯕ ꯑꯋꯥꯕꯁꯤꯡ ꯑꯗꯨ ꯈꯨꯗꯨꯝ ꯆꯟꯕ ꯉꯝꯗ꯭ꯔꯤꯕꯅꯣ? ꯀꯅꯥꯒꯨꯝꯕ ꯑꯃꯅ ꯑꯀꯩ-ꯑꯃꯧꯒꯤ ꯄꯨꯟꯁꯤ ꯐꯪꯅꯕ ꯍꯣꯠꯅꯕꯗ ꯇꯣꯉꯥꯟ ꯇꯣꯉꯥꯟꯕ ꯃꯈꯜꯒꯤ ꯄꯨꯟꯁꯤ ꯃꯍꯤꯡ ꯍꯤꯡꯗꯨꯅ ꯃꯁꯥꯒꯤ ꯍꯛꯆꯥꯡ ꯑꯃꯁꯨꯡ ꯊꯋꯥꯌꯕꯨ ꯃꯥꯡꯍꯜꯂꯤ।

ꯃꯕꯨꯛ ꯂꯥꯝꯗꯨꯅ ꯀꯞꯇꯨꯅ ꯃꯃꯥꯕꯨ ꯀꯧꯔꯤꯕ ꯑꯉꯥꯡ ꯑꯗꯨꯗ, ꯁꯥꯅꯄꯣꯠ ꯄꯤꯗꯨꯅ ꯀꯞꯄ ꯂꯦꯞꯍꯟꯕ ꯉꯝꯗꯦ। ꯑꯗꯨꯒꯨꯝꯅ, ꯏꯁꯤꯡꯗ ꯂꯩꯕ ꯉꯥꯁꯤꯡꯗ, ꯏꯁꯤꯡꯒꯤ ꯃꯍꯨꯠ ꯑꯇꯣꯞꯄ ꯄꯣꯠ ꯑꯃꯇꯅ ꯁꯤꯟꯕ ꯌꯥꯔꯣꯏ। ꯃꯇꯧ ꯑꯁꯨꯝꯅ, ꯃꯄꯨꯔꯦꯟꯒꯤ ꯊꯋꯥꯌꯗꯒꯤ ꯁꯦꯝꯈꯤꯕ, ꯊꯋꯥꯌ ꯑꯃ ꯑꯣꯏꯔꯤꯕ ꯃꯤꯑꯣꯏ ꯑꯃꯅ ꯃꯍꯥꯛꯀꯤ ꯊꯋꯥꯌꯒꯤ ꯈꯧꯔꯥꯡꯕ ꯑꯃꯁꯨꯡ ꯑꯋꯥꯠꯄꯁꯤꯡ ꯑꯗꯨ ꯍꯛꯆꯥꯡꯒꯤ ꯑꯣꯏꯕ ꯄꯣꯠꯁꯤꯡꯅ ꯃꯨꯠꯊꯠꯄ ꯑꯃꯁꯨꯡ ꯀꯣꯍꯟꯕ ꯉꯝꯂꯣꯏ। ꯃꯤꯑꯣꯏꯕ ꯃꯄꯨꯔꯦꯟ ꯌꯥꯑꯣꯗꯅ ꯍꯤꯡꯕ ꯉꯝꯂꯣꯏ!

ꯇꯥꯏꯕꯪ ꯃꯤꯑꯣꯏꯕ ꯏꯅꯥꯛ ꯀꯌꯥ ꯈꯨꯜꯂꯕꯁꯨ, ꯀꯌꯥ ꯂꯥꯏꯔꯕ ꯑꯣꯏꯔꯕꯁꯨ, ꯂꯧꯁꯤꯡ ꯀꯌꯥ ꯂꯩꯔꯕꯁꯨ, ꯌꯥꯝꯅ ꯑꯄꯪꯕ ꯃꯤ ꯑꯣꯏꯔꯕꯁꯨ, ꯄꯥꯡꯒꯜ ꯌꯥꯝꯅ ꯀꯜꯂꯕꯁꯨ, ꯃꯄꯥꯡꯒꯜ ꯁꯣꯜꯂꯕꯁꯨ, ꯅꯣꯡꯃ ꯁꯣꯏꯗꯅ ꯁꯤꯒꯅꯤ ꯍꯥꯌꯕꯒꯤ ꯑꯀꯤꯕ ꯂꯩꯅꯩ। ꯑꯁꯨꯝꯅ ꯍꯥꯌꯅꯕ ꯂꯩ, “ꯃꯤ ꯑꯃꯅ ꯃꯥꯂꯦꯝ ꯑꯄꯨꯝꯕ ꯐꯪꯂꯕꯁꯨ, ꯃꯍꯥꯛꯀꯤ ꯊꯋꯥꯌ ꯃꯥꯡꯂꯕꯗꯤ ꯀꯔꯤ ꯀꯥꯟꯅꯒꯅꯤ?[[1]](#footnote-1)” ꯁꯤꯕ ꯍꯥꯌꯕꯁꯤ ꯃꯇꯝ ꯄꯨꯝꯅꯃꯛꯇ ꯃꯤꯑꯣꯏꯕꯒꯤꯗꯃꯛ ꯑꯉꯛꯄ ꯑꯃꯗꯤ ꯋꯥꯈꯜ ꯋꯥꯅꯤꯉꯥꯏ ꯑꯣꯏꯕ ꯋꯥꯐꯝ ꯑꯃ ꯑꯣꯏꯗꯨꯅ ꯂꯥꯛꯂꯤ। ꯃꯁꯤꯅ ꯋꯥꯍꯪ ꯍꯪꯂꯤ ꯃꯗꯨꯗꯤ ꯃꯤꯑꯣꯏꯕꯅ ꯁꯤꯔꯕ ꯃꯇꯨꯡꯗ ꯀꯔꯤ ꯊꯣꯛꯀꯅꯤ? ꯑꯁꯤꯕ ꯑꯃꯁꯨꯡ ꯁꯤꯔꯕ ꯃꯇꯨꯡꯗ ꯑꯣꯏꯍꯧꯒꯗꯕ ꯄꯨꯟꯁꯤꯒ ꯃꯔꯤ ꯂꯩꯅꯕ ꯃꯁꯤꯡ ꯌꯥꯝꯂꯕ ꯄꯥꯝꯕꯩ ꯁꯤꯖꯤꯟꯅꯗꯨꯅ ꯈꯪꯕ ꯉꯝꯅꯕ ꯍꯣꯠꯅꯩ। ꯄꯥꯝꯕꯩꯁꯤꯡ ꯑꯗꯨꯒꯤ ꯃꯅꯨꯡꯗ ꯀꯔꯝꯕꯅ ꯄꯥꯝꯕꯩꯅ ꯑꯆꯨꯝꯕ ꯑꯣꯏꯒꯅꯤ? ꯃꯤꯑꯣꯏꯕꯅ ꯈꯪꯕ ꯉꯝꯅꯕ ꯍꯣꯠꯅꯔꯤꯕ ꯄꯨꯝꯅꯃꯛ ꯑꯁꯤꯗꯒꯤ, ꯇꯥꯏꯕꯪ ꯃꯤꯑꯣꯏꯕꯅ ꯑꯔꯥꯟ-ꯈꯨꯚꯝ (ꯊꯋꯥꯌꯒꯤ ꯑꯣꯏꯕ ꯃꯅꯤꯡ ꯇꯝꯕ) ꯐꯪꯅꯕ ꯍꯣꯠꯅꯔꯤ ꯍꯥꯌꯕꯁꯤ ꯃꯌꯦꯛ ꯁꯦꯡꯅ ꯎꯕ ꯐꯪꯏ।

ꯃꯁꯤꯒꯤ ꯃꯇꯥꯡꯗ ꯅꯍꯥꯛꯅ ꯀꯔꯤꯒꯨꯝꯕ ꯋꯥꯈꯜ ꯇꯧꯔꯕꯗꯤ - ꯑꯥꯈꯣꯌꯒꯤ ꯄꯨꯟꯁꯤ ꯑꯁꯤ ꯇꯝꯕ ꯉꯝꯗꯦ ꯍꯥꯌꯕ ꯉꯝꯃꯤ? ꯃꯤꯀꯨꯞ ꯈꯔꯒꯤ ꯃꯇꯨꯡꯗ ꯅꯍꯥꯛꯀꯤ ꯄꯨꯟꯁꯤꯗ ꯀꯔꯤ ꯑꯣꯏꯔꯛꯄ ꯌꯥꯕꯒꯦ ꯍꯥꯌꯕꯗꯨ ꯅꯍꯥꯛ ꯇꯁꯦꯡꯅ ꯈꯪꯕ ꯉꯝꯕ꯭ꯔ? ꯅꯍꯥꯛꯅ ꯅꯍꯥꯛꯀꯤ ꯍꯧꯖꯤꯛ ꯑꯣꯏꯔꯤꯕ ꯄꯨꯟꯁꯤ ꯑꯃꯁꯨꯡ ꯇꯨꯡꯗ ꯑꯣꯏꯔꯛꯀꯗꯕ ꯄꯨꯟꯁꯤ ꯑꯗꯨꯒꯤ ꯃꯔꯝꯗ ꯈꯪꯗꯕ ꯃꯔꯝꯅ, ꯅꯍꯥꯛꯅ ꯑꯔꯥꯟ-ꯈꯨꯚꯝꯒꯤ ꯃꯔꯝꯗ ꯈꯪꯕ ꯄꯥꯝꯕꯤꯔꯕꯗꯤ, ꯑꯥꯈꯣꯌ ꯁꯤꯗ꯭ꯔꯤꯉꯩ ꯃꯃꯥꯡꯗ ꯃꯔꯨꯑꯣꯏꯕ ꯑꯆꯨꯝꯕ ꯈꯔꯥ ꯈꯪꯕ ꯃꯊꯧ ꯇꯥꯏ। ꯅꯍꯥꯛ ꯌꯥꯅꯤꯡꯕ꯭ꯔꯥ?

**ꯃꯤꯑꯣꯏꯕ ꯍꯥꯌꯕꯁꯤ ꯀꯅꯥꯅꯣ?**

ꯃꯤꯑꯣꯏꯕ ꯍꯥꯌꯕꯁꯤ ꯃꯄꯨꯔꯦꯟꯒꯤ ꯁꯛꯇꯝ ꯂꯧꯗꯨꯅ ꯑꯃꯁꯨꯡ ꯃꯄꯨꯔꯦꯟꯒ ꯃꯥꯟꯅꯅ ꯁꯦꯝꯕ ꯊꯋꯥꯌꯒꯤ ꯑꯣꯏꯕ ꯈꯨꯠꯁꯦꯝ ꯑꯃꯅꯤ।[[2]](#footnote-2) ꯃꯤꯑꯣꯏꯕ ꯍꯥꯌꯕꯁꯤ ꯑꯐ-ꯐꯠꯇꯕ ꯈꯪꯕ ꯈꯨꯠꯁꯦꯝ ꯑꯃꯅꯤ। ꯃꯤꯑꯣꯏꯕ ꯋꯥꯈꯜ ꯈꯟꯕ ꯉꯝꯕꯒꯤ ꯄꯥꯡꯒꯜ ꯃꯇꯨꯡ ꯏꯟꯅ ꯃꯤꯑꯣꯏꯕ ꯑꯆꯨꯝ-ꯑꯔꯥꯟ ꯈꯟꯕ ꯉꯝꯃꯤ। ꯃꯔꯝ ꯑꯗꯨꯅ ꯃꯤꯑꯣꯏꯕꯅ ꯇꯧꯈꯤꯕ ꯊꯕꯛ ꯑꯃꯁꯨꯡ ꯉꯥꯡꯈꯤꯕ ꯋꯥꯍꯩꯁꯤꯡ ꯑꯗꯨꯒꯤ ꯄꯥꯎꯈꯨꯝ ꯏꯁꯥꯅ ꯄꯤꯒꯗꯕꯅꯤ। ꯑꯗꯨꯕꯨ, ꯅꯥꯀꯜ ꯑꯃꯔꯣꯝꯗ, ꯎꯆꯦꯛ-ꯋꯥꯌꯥ, ꯁꯥ-ꯁꯟꯁꯤꯡꯗꯤ ꯃꯤꯑꯣꯏꯕꯒꯨꯝꯅ ꯊꯋꯥꯌ ꯄꯥꯟꯗꯦ ꯅꯇ꯭ꯔꯒ ꯋꯥꯈꯜ ꯈꯟꯕ ꯉꯝꯗꯦ। ꯃꯔꯝ ꯑꯗꯨꯅꯥ, ꯃꯈꯣꯌꯗ ꯑꯆꯨꯝ-ꯑꯔꯥꯟ ꯑꯅꯤꯒꯤ ꯈꯦꯟꯅꯕ ꯋꯥꯈꯜ ꯈꯟꯕ ꯉꯝꯗꯦ। ꯃꯔꯝ ꯑꯗꯨꯅ ꯃꯈꯣꯌ ꯃꯤꯑꯣꯏꯕꯒꯤ ꯂꯝꯆꯠ-ꯁꯥꯖꯠꯀꯤ ꯆꯠꯅꯕꯤ ꯏꯟꯒꯗꯕꯅꯤ, ꯅꯇ꯭ꯔꯒ ꯑꯆꯨꯝꯕ ꯊꯕꯛ ꯇꯧꯒꯗꯕꯅꯤ ꯍꯥꯌꯕ ꯂꯩꯇꯦ। ꯃꯔꯝ ꯑꯗꯨꯅ ꯎꯆꯦꯛ-ꯋꯥꯌꯥ ꯑꯃꯁꯨꯡ ꯁꯥ-ꯁꯟꯁꯤꯡꯅ ꯐꯠꯇꯕ ꯇꯧꯕ ꯑꯗꯨ ꯑꯌꯣꯜ-ꯑꯔꯥꯟ ꯑꯃ ꯑꯣꯏꯅ ꯂꯧꯅꯗꯦ। ꯈ꯭ꯋꯥꯏꯗꯒꯤ ꯃꯔꯨꯑꯣꯏꯕꯗꯤ, ꯎꯆꯦꯛ-ꯋꯥꯌꯥ ꯑꯃꯁꯨꯡ ꯁꯥ-ꯁꯟꯁꯤꯡꯗ ꯃꯄꯨꯔꯦꯟꯒꯤ ꯃꯐꯝꯗ ꯂꯥꯏꯅꯤꯡ-ꯂꯥꯏꯁꯣꯜꯒꯤ ꯑꯣꯏꯕ ꯋꯥꯐꯝ ꯂꯩꯇꯦ। ꯎꯆꯦꯛ-ꯋꯥꯌꯥ ꯑꯃꯁꯨꯡ ꯁꯥ-ꯁꯟꯁꯤꯡ ꯑꯁꯤ ꯁꯤꯔꯕ ꯃꯇꯨꯡꯗ ꯏꯆꯝ-ꯆꯝꯕ ꯎꯐꯨꯜ, ꯂꯩꯕꯥꯛ ꯑꯣꯟꯈꯤꯒꯅꯤ। ꯂꯝꯕꯤꯒꯤ ꯅꯥꯀꯜꯗ ꯁꯥ-ꯁꯟ ꯑꯃꯁꯨꯡ ꯎꯆꯦꯛꯁꯤꯡ ꯁꯤꯔꯗꯨꯅ ꯇꯥꯗꯨꯅ ꯂꯩꯕ ꯎꯕꯗ ꯑꯥꯈꯣꯌ ꯊꯣꯏꯅ ꯊꯧ-ꯋꯥ ꯁꯥꯗꯕ ꯅꯇ꯭ꯔ? ꯀꯔꯤꯒꯨꯝꯕ ꯃꯤꯑꯣꯏꯕ ꯑꯃ ꯁꯤꯔꯕꯗꯤ ꯑꯥꯈꯣꯌꯅ ꯑꯁꯤꯕ ꯍꯛꯆꯥꯡ ꯂꯨꯅ ꯂꯧꯏ। ꯂꯥꯏꯔꯕ ꯃꯤ ꯑꯣꯏꯔꯕꯁꯨ ꯅꯇ꯭ꯔꯒ ꯆꯥꯀꯅꯤꯕ ꯃꯤ ꯑꯣꯏꯔꯕꯁꯨ ꯑꯥꯈꯣꯌꯅ ꯏꯀꯥꯏ ꯈꯨꯝꯅꯕ ꯎꯠꯂꯤ ꯑꯃꯁꯨꯡ ꯑꯋꯥꯕ ꯐꯣꯡꯗꯣꯛꯏ।

**ꯃꯤꯑꯣꯏꯕꯅ ꯃꯄꯨꯔꯦꯟꯕꯨ ꯊꯤꯕꯥ।**

ꯃꯥꯂꯦꯝꯒꯤ ꯃꯐꯝ ꯈꯨꯗꯤꯡꯗ, ꯑꯥꯈꯣꯌꯅ ꯂꯥꯏꯅꯤꯡ-ꯂꯥꯏꯁꯣꯜꯒꯤ ꯑꯣꯏꯕ ꯊꯥꯖꯕ ꯅꯇ꯭ꯔꯒ ꯆꯠꯅꯕꯤꯒꯤ ꯃꯇꯨꯡ ꯏꯟꯅ ꯊꯥꯖꯅꯕ ꯃꯤꯑꯣꯏꯁꯤꯡ ꯎꯕ ꯐꯪꯏ। ꯃꯤ ꯈꯨꯗꯤꯡꯃꯛ ꯇꯣꯉꯥꯟ ꯇꯣꯉꯥꯟꯕ ꯄꯥꯝꯕꯩ ꯁꯤꯖꯤꯟꯅꯗꯨꯅ ꯃꯄꯨꯔꯦꯟꯕꯨ ꯈꯪꯕ ꯄꯥꯝꯃꯤ ꯑꯃꯁꯨꯡ ꯊꯤꯗꯨꯅ ꯂꯩ। ꯃꯄꯨꯔꯦꯟꯕꯨ ꯐꯪꯕ ꯉꯝꯅꯕ ꯃꯤꯑꯣꯏꯕꯗ ꯌꯥꯑꯣꯔꯤꯕ ꯈꯧꯔꯥꯡꯕ ꯑꯁꯤꯅ ꯃꯔꯝ ꯑꯣꯏꯗꯨꯅ ꯑꯥꯈꯣꯌꯒꯤ ꯂꯥꯏꯅꯤꯡ-ꯂꯥꯏꯁꯣꯜꯒꯤ ꯊꯥꯖꯕ ꯑꯃꯁꯨꯡ ꯍꯣꯠꯅꯔꯤꯕꯁꯤꯡ ꯑꯁꯤꯕꯨ ꯆꯤꯡꯗꯨꯅ ꯄꯨꯏ। ꯁꯤꯕꯒꯤ ꯑꯀꯤꯕ ꯑꯁꯤꯅ ꯊꯧꯅ ꯍꯞꯇꯨꯅ ꯃꯤꯑꯣꯏꯕ ꯃꯈꯣꯌꯒꯤ ꯑꯌꯣꯜ-ꯑꯔꯥꯟꯁꯤꯡ ꯀꯣꯛꯅꯕ ꯑꯃꯁꯨꯡ ꯑꯔꯥꯟ-ꯈꯨꯚꯝ (ꯊꯋꯥꯌꯒꯤ ꯑꯣꯏꯕ ꯅꯤꯡꯇꯝꯕ) ꯐꯪꯅꯕ ꯍꯣꯠꯅꯩ। ꯀꯣꯛꯄꯤꯕ ꯑꯃꯁꯨꯡ ꯑꯔꯥꯟ-ꯈꯨꯚꯝ ꯐꯪꯅꯕ ꯃꯤꯁꯤꯡꯅ ꯂꯥꯏꯅꯤꯡ-ꯂꯥꯏꯁꯣꯟꯒꯤ ꯈꯣꯡꯆꯠ, ꯃꯤꯒꯤ ꯃꯇꯦꯡ ꯄꯥꯡꯕ, ꯀꯠꯊꯣꯛꯄ, ꯂꯥꯏꯅꯤꯡ-ꯂꯥꯏꯁꯣꯜꯒ ꯃꯔꯤ ꯂꯩꯅꯕ ꯊꯧ ꯇꯧꯗꯨꯅ ꯇꯣꯉꯥꯟ ꯇꯣꯉꯥꯟꯕ ꯄꯥꯝꯕꯩꯁꯤꯡ ꯁꯤꯖꯤꯟꯅꯩ।

*ꯑꯗꯨꯅ ꯍꯪꯅꯤꯡꯕ ꯋꯥꯍꯪꯗꯤ ꯇꯥꯏꯕꯪ ꯃꯤꯑꯣꯏꯕꯅ ꯍꯥꯌꯔꯤꯕ ꯊꯕꯛꯁꯤꯡ ꯑꯁꯤ ꯇꯧꯗꯨꯅ ꯑꯔꯥꯟ-ꯈꯨꯚꯝ ꯐꯪꯕ ꯉꯝꯒꯅꯤ ꯍꯥꯌꯕꯁꯤ ꯑꯥꯈꯣꯌ ꯊꯥꯖꯕ꯭ꯔꯥ?*

**ꯃꯤꯑꯣꯏꯕ – ꯄꯣꯛꯄꯗꯒꯤ ꯑꯌꯣꯜ-ꯑꯔꯥꯟ ꯆꯦꯟꯕ ꯃꯤ ꯑꯃꯅꯤ।**

ꯑꯆꯨꯝꯕ ꯆꯠꯄ ꯃꯤꯑꯣꯏ ꯑꯃꯠꯇ ꯂꯩꯇꯦ, ꯑꯃꯇꯁꯨ ꯂꯩꯇꯦ। ꯃꯄꯨꯔꯦꯟꯕꯨ ꯈꯪꯕ ꯅꯇ꯭ꯔꯒ ꯊꯤꯕ ꯃꯤ ꯀꯅ ꯑꯃꯠꯇ ꯂꯩꯇꯦ।[[3]](#footnote-3) ꯑꯉꯥꯡꯁꯤꯡꯅ ꯁꯛꯅꯕ ꯏꯁꯩ, “ꯖꯣꯅꯤ, ꯖꯣꯅꯤ। ꯌꯦꯁ, ꯄꯥꯄꯥ। ꯏꯇꯤꯡ ꯁꯨꯒꯔ? ꯅꯣ, ꯄꯥꯄꯥ”, ꯀꯅꯥꯒꯨꯝꯕ ꯑꯃꯇꯅ ꯖꯣꯅꯤꯗ ꯆꯤꯅꯤ ꯍꯨꯔꯥꯟꯅꯕ ꯅꯇ꯭ꯔꯒ ꯑꯣꯏꯗꯕ ꯉꯥꯡꯅꯕ ꯇꯝꯕꯤꯗꯦ। ꯖꯣꯅꯤꯅ ꯆꯤꯅꯤ ꯍꯨꯔꯥꯟꯕꯇ ꯅꯠꯇꯅ ꯆꯤꯅꯤ ꯆꯥꯕꯒꯤ ꯃꯇꯥꯡꯗꯁꯨ ꯑꯣꯏꯗꯕ ꯋꯥ ꯉꯥꯡꯈꯤ। ꯃꯤꯑꯣꯏꯕ ꯑꯌꯣꯜ-ꯑꯔꯥꯟ ꯆꯦꯟꯕ ꯃꯤ ꯑꯣꯏꯔꯤꯕꯁꯤ ꯑꯌꯣꯜ-ꯑꯔꯥꯟ ꯇꯧꯔꯨꯕꯗꯒꯤ ꯅꯠꯇꯦ, ꯃꯍꯧꯁꯥꯗꯒꯤ ꯑꯌꯣꯜ-ꯑꯔꯥꯟ ꯆꯦꯟꯕ ꯃꯤ ꯑꯣꯏꯕ ꯃꯔꯝꯅꯅꯤ। ꯀꯅꯥꯒꯨꯝꯕ ꯑꯃꯅ ꯑꯌꯣꯜ-ꯑꯔꯥꯟꯒꯤ ꯊꯕꯛ ꯇꯧꯔꯕꯗꯤ ꯑꯌꯣꯜ-ꯑꯔꯥꯟꯒꯤ ꯃꯤꯅꯥꯏ ꯑꯣꯏꯔꯛꯏ।[[4]](#footnote-4) ꯃꯤꯑꯣꯏꯕꯒꯤ ꯊꯝꯃꯣꯌ ꯄꯣꯠ ꯈꯨꯗꯤꯡꯃꯛꯇꯒꯤ ꯃꯔꯧ ꯌꯥꯝꯅ ꯍꯩ[[5]](#footnote-5) ꯑꯃꯁꯨꯡ ꯌꯥꯝꯅ ꯐꯠꯇꯦ। ꯊꯝꯃꯣꯌꯗꯒꯤ ꯐꯠꯇꯕ ꯋꯥꯈꯜꯁꯤꯡ ꯂꯥꯛꯏ - ꯃꯤꯍꯥꯠ-ꯃꯤꯄꯨꯟ, ꯃꯤꯇꯨ-ꯃꯤꯋꯥ ꯂꯥꯟꯅꯕ, ꯂꯝꯆꯠ ꯅꯥꯏꯗꯅ ꯍꯛ ꯇꯤꯟꯅꯕ, ꯍꯨꯔꯥꯟꯕ, ꯑꯔꯥꯟꯕ ꯁꯥꯈꯤ ꯄꯤꯕ, ꯃꯤꯋꯥ ꯉꯥꯡꯅꯕ ꯑꯗꯨꯒ ꯍꯥꯌꯔꯤꯕꯁꯤꯡ ꯑꯁꯤꯅ ꯃꯤꯑꯣꯏ ꯑꯝꯒꯤ ꯄꯨꯟꯁꯤ ꯃꯥꯡꯍꯜꯂꯤ।[[6]](#footnote-6) ꯋꯥꯌꯦꯜ ꯁꯪꯗ ꯋꯥꯌꯦꯜ ꯇꯧꯕ ꯃꯇꯝꯗ ꯍꯨꯔꯥꯟꯕ ꯃꯤ ꯑꯗꯨꯕꯨ ꯍꯨꯔꯥꯟꯕ ꯃꯤ ꯍꯥꯌꯅ ꯀꯧꯏ ꯃꯔꯝꯗꯤ ꯃꯍꯥꯛꯅ ꯍꯨꯔꯥꯟꯕꯒꯤ ꯊꯕꯛ ꯑꯗꯨ ꯇꯧꯈꯤ। ꯑꯁꯦꯡꯕꯗꯤ ꯃꯤ ꯑꯗꯨ ꯃꯍꯧꯁꯥꯗꯒꯤ ꯍꯨꯔꯥꯟꯕ ꯑꯃ ꯑꯣꯏꯕ ꯃꯔꯝꯅ ꯍꯨꯔꯥꯟꯕꯒꯤ ꯊꯕꯛ ꯇꯧꯔꯤꯕꯅꯤ।

**ꯑꯌꯣꯜ-ꯑꯔꯥꯟꯒꯤ ꯄꯣꯠꯂꯨꯝ ꯑꯃꯁꯨꯡ ꯆꯩꯔꯥꯛ**

ꯑꯌꯣꯜ-ꯑꯔꯥꯟꯅ ꯃꯤꯑꯣꯏꯕꯕꯨ ꯃꯄꯨꯔꯦꯟꯗꯒꯤ ꯂꯥꯞꯅ ꯂꯩꯍꯜꯂꯦ। ꯑꯌꯣꯜ-ꯑꯔꯥꯟꯅ ꯃꯄꯨꯔꯦꯟ ꯑꯃꯁꯨꯡ ꯇꯥꯏꯕꯪ ꯃꯤꯑꯣꯏꯕꯒꯤ ꯃꯔꯛꯇ ꯌꯦꯛꯅꯕ ꯑꯃ ꯑꯣꯏꯍꯜꯂꯦ। ꯑꯌꯣꯜ-ꯑꯔꯥꯟꯅ ꯇꯥꯏꯕꯪ ꯃꯤꯑꯣꯏꯕꯕꯨ ꯑꯆꯨꯝꯕ ꯑꯃꯁꯨꯡ ꯑꯁꯦꯡꯕ ꯃꯄꯨꯔꯦꯟꯒꯤ ꯑꯁꯥꯑꯣꯕꯒꯤ ꯃꯈꯥꯗ ꯇꯥꯍꯜꯂꯦ। ꯃꯤꯑꯣꯏꯕꯅ ꯇꯧꯕ ꯑꯌꯣꯜ-ꯑꯔꯥꯟ ꯈꯨꯗꯤꯡꯃꯛ ꯇꯁꯦꯡꯅ ꯃꯗꯨ ꯃꯄꯨꯔꯦꯟꯒꯤ ꯃꯥꯌꯣꯛꯇ ꯇꯧꯕ ꯑꯌꯣꯜ-ꯑꯔꯥꯟꯅꯤ। ꯑꯌꯣꯜ-ꯑꯔꯥꯟꯒꯤ ꯄꯣꯠꯂꯨꯝ ꯑꯁꯤꯅ ꯄꯣꯠꯂꯨꯝ ꯈꯨꯗꯤꯡꯃꯛꯇꯒꯤ ꯂꯨꯝꯕ ꯍꯦꯜꯂꯤ। ꯇꯥꯏꯕꯪ ꯃꯤꯑꯣꯏꯕ ꯑꯌꯣꯜ-ꯑꯔꯥꯟꯒꯤ ꯆꯩꯔꯥꯛ ꯑꯁꯤꯗꯒꯤ ꯅꯥꯟꯊꯣꯛꯅꯕ ꯇꯣꯉꯥꯟ ꯇꯣꯉꯥꯟꯕ ꯄꯥꯝꯕꯩ ꯁꯤꯖꯤꯟꯅꯩ। ꯑꯌꯣꯜ-ꯑꯔꯥꯟꯒꯤ ꯑꯇꯧꯃꯜꯗꯤ ꯁꯤꯕꯅꯤ।[[7]](#footnote-7) ꯃꯤꯑꯣꯏꯕ ꯑꯃꯨꯛꯇꯪ ꯁꯤꯕ ꯍꯥꯌꯕꯁꯤ ꯁꯣꯏꯗ꯭ꯔꯕꯅꯤ, ꯃꯗꯨꯒꯤ ꯃꯇꯨꯡꯗ ꯑꯆꯧꯕ ꯋꯥꯌꯦꯜ ꯂꯩꯒꯅꯤ। ꯃꯤ ꯑꯃꯅ ꯁꯤꯔꯕ ꯃꯇꯨꯡꯗ ꯎꯐꯨꯜꯗꯒꯤ ꯁꯦꯝꯈꯤꯕ ꯃꯍꯥꯛꯀꯤ ꯍꯛꯆꯥꯡ ꯑꯗꯨ ꯎꯐꯨꯜꯗ ꯑꯃꯨꯛ ꯍꯟꯈꯤꯒꯅꯤ, ꯑꯗꯨꯒ ꯃꯍꯥꯛꯀꯤ ꯊꯋꯥꯌ ꯋꯥꯌꯦꯜ ꯃꯥꯡꯗ ꯂꯦꯞꯅꯕ[[8]](#footnote-8) ꯃꯄꯨꯔꯦꯟꯒꯤ ꯃꯅꯥꯛꯇ ꯍꯟꯈꯤꯒꯅꯤ।

**ꯂꯥꯏꯅꯤꯡ-ꯂꯥꯏꯁꯣꯜꯅ ꯃꯤꯑꯣꯏꯕ ꯀꯟꯕ ꯉꯝꯒꯗ꯭ꯔ?**

ꯃꯤꯑꯣꯏꯕꯅ ꯃꯍꯥꯛꯀꯤ ꯑꯌꯣꯜ-ꯑꯔꯥꯟꯒꯤ ꯄꯣꯠꯂꯨꯝ ꯑꯗꯨ ꯀꯣꯛꯅꯕ ꯑꯃꯁꯨꯡ ꯑꯔꯥꯟ-ꯈꯨꯚꯝ ꯐꯪꯅꯕ ꯑꯐꯕ ꯊꯕꯛꯁꯤꯡ ꯇꯧꯏ, ꯃꯤꯒꯤ ꯃꯇꯦꯡ ꯄꯥꯡꯏ ꯑꯃꯁꯨꯡ ꯂꯥꯏꯅꯤꯡ-ꯂꯥꯏꯁꯣꯜꯒꯤ ꯊꯕꯛꯁꯤꯡꯒꯤ ꯇꯧꯏ। ꯑꯗꯨꯝ ꯑꯣꯏꯅꯃꯛ, ꯃꯌꯥꯝ ꯑꯁꯤꯅ ꯇꯥꯏꯕꯪ ꯃꯤꯑꯣꯏꯕ ꯃꯄꯨꯔꯦꯟꯒꯤ ꯑꯆꯨꯝꯕ ꯋꯥꯌꯦꯜꯗꯒꯤ ꯀꯟꯕꯤꯕ ꯉꯝꯗꯦ।

ꯈꯨꯗꯝ ꯑꯣꯏꯅꯥ: ꯑꯀꯤꯕꯒꯤ ꯃꯁꯛ ꯑꯣꯏꯔꯕ ꯋꯥꯌꯦꯜ-ꯀꯥꯡꯂꯣꯟꯅ ꯌꯥꯗꯕ ꯊꯕꯛ ꯑꯃ ꯇꯧꯔꯨꯕ ꯃꯔꯥꯜ ꯂꯩꯔꯕ ꯃꯤ ꯑꯃꯅꯥ, ꯋꯥꯌꯦꯜ ꯁꯪꯒꯤ ꯃꯃꯥꯡꯗ ꯂꯦꯞꯇꯨꯅ ꯋꯥꯌꯦꯜ ꯃꯄꯨꯗ ꯑꯁꯨꯝꯅ ꯍꯥꯌꯖꯩ, “ꯑꯉꯥꯡ ꯑꯣꯏꯔꯤꯉꯩꯗꯒꯤ ꯑꯥ ꯑꯐꯕ ꯃꯤꯁꯛ ꯑꯃ ꯑꯣꯏꯔꯛꯂꯤ, ꯑꯥ ꯑꯣꯏꯗꯕ ꯋꯥ ꯉꯥꯡꯈꯤꯗꯦ ꯅꯇ꯭ꯔꯒ ꯃꯤꯇꯨ-ꯃꯤꯋꯥ ꯂꯥꯟꯅꯕ ꯊꯕꯛ ꯑꯃꯠꯇ ꯇꯧꯈꯤꯗꯦ, ꯑꯥ ꯑꯐꯕ ꯊꯕꯛ ꯇꯧꯈꯤ ꯑꯃꯁꯨꯡ ꯃꯤꯒꯤ ꯃꯇꯦꯡ ꯀꯌꯥ ꯄꯥꯡꯈꯤ।” ꯍꯧꯖꯤꯛ ꯋꯥꯌꯦꯜ ꯃꯄꯨꯅ ꯃꯤ ꯑꯗꯨꯕꯨ ꯃꯍꯥꯛꯅ ꯇꯧꯈꯤꯕ ꯑꯐꯕ ꯊꯕꯛꯁꯤꯡ ꯑꯗꯨꯗ ꯌꯨꯝꯐꯝ ꯑꯣꯏꯗꯨꯅ ꯃꯍꯥꯛꯅ ꯇꯧꯈꯤꯕ ꯑꯀꯤꯕꯒꯤ ꯃꯁꯛ ꯑꯣꯏꯔꯕ ꯋꯥꯌꯦꯜ-ꯀꯥꯡꯂꯣꯟꯅ ꯌꯥꯗꯕ ꯊꯕꯛ ꯑꯗꯨ ꯀꯣꯛꯄꯤꯒꯅꯤ ꯍꯥꯌꯅ ꯈꯟꯕ꯭ꯔꯥ? ꯀꯩꯗꯧꯉꯩꯗ, ꯃꯍꯥꯛꯄꯨ ꯀꯣꯛꯄꯤꯔꯣꯏ।

ꯑꯌꯣꯜ-ꯑꯔꯥꯟ ꯍꯥꯌꯅ ꯈꯪꯅꯕ ꯀꯣꯝꯐꯨꯠꯇ ꯇꯥꯔꯕ ꯃꯤ ꯑꯗꯨ, ꯃꯁꯥ ꯃꯇꯣꯝꯇ ꯀꯟꯕ ꯉꯝꯗꯦ। ꯃꯇꯧ ꯑꯁꯨꯝꯅ ꯂꯥꯏꯅꯤꯡ-ꯂꯥꯏꯁꯣꯜ, ꯋꯥꯌꯦꯜ-ꯀꯥꯡꯂꯣꯟ, ꯑꯐꯕ ꯇꯝꯕꯤꯕ ꯑꯃꯁꯨꯡ ꯄꯨꯛꯅꯤꯡ ꯊꯧꯒꯠꯄ ꯍꯥꯌꯔꯤꯕꯁꯤꯡ ꯑꯁꯤꯅ ꯃꯤꯑꯣꯏꯕꯕꯨ ꯑꯌꯣꯜ-ꯑꯔꯥꯟꯒꯤ ꯀꯣꯝꯐꯨꯠꯇꯒꯤ ꯀꯟꯕꯤꯕ ꯉꯝꯗꯦ। ꯃꯤꯑꯣꯏꯕ ꯀꯟꯕꯤꯕ ꯃꯄꯨ ꯑꯝꯒꯤ ꯃꯊꯧ ꯇꯥꯏ!

**ꯃꯄꯨꯔꯦꯟꯒꯤ ꯃꯇꯦꯡ**

ꯃꯥꯂꯦꯝꯗ ꯂꯩꯔꯤꯕ ꯃꯤꯑꯣꯏꯕ ꯈꯨꯗꯤꯡꯃꯛ ꯑꯌꯣꯜ-ꯑꯔꯥꯟꯗ ꯄꯣꯛꯂꯦ, ꯑꯌꯣꯜ-ꯑꯔꯥꯟꯗ ꯍꯤꯡꯂꯤ, ꯑꯌꯣꯜ-ꯑꯔꯥꯟꯗ ꯁꯤꯔꯤ। ꯀꯅꯥꯒꯨꯝꯕ ꯑꯃꯇꯅ ꯃꯍꯥꯛꯀꯤ ꯌꯨꯝꯂꯣꯟꯅꯕ ꯑꯃꯕꯨ ꯀꯔꯤꯒꯨꯝꯕ ꯄꯥꯝꯕꯩ ꯁꯤꯖꯤꯟꯅꯗꯨꯅ ꯀꯟꯕꯤꯕ ꯉꯝꯗꯦ। ꯀꯅꯥꯒꯨꯝꯕ ꯑꯃꯇꯅ ꯑꯇꯣꯞꯄ ꯃꯤ ꯑꯝꯒꯤ ꯄꯨꯟꯁꯤ ꯀꯟꯕ ꯉꯝꯗꯦ ꯅꯇ꯭ꯔꯒ ꯑꯇꯣꯞꯄ ꯃꯤ ꯑꯝꯒꯤ ꯃꯍꯨꯠ ꯁꯤꯟꯗꯨꯅ ꯑꯔꯥꯟꯕ ꯑꯗꯨꯒꯤ ꯆꯩꯔꯥꯛ ꯑꯣꯏꯅ ꯃꯄꯨꯔꯦꯟꯗ ꯂꯃꯟ ꯁꯤꯡꯕ ꯌꯥꯔꯣꯏ। ꯄꯨꯟꯁꯤ ꯑꯝꯒꯤ ꯃꯍꯨꯠ ꯁꯤꯟꯗꯨꯅ ꯄꯤꯐꯝ ꯊꯣꯛꯄ ꯃꯃꯜ ꯌꯥꯝꯅ ꯆꯥꯎꯏ। ꯇꯥꯏꯕꯪ ꯃꯤꯑꯣꯏꯕꯅ ꯃꯇꯝ ꯆꯨꯞꯄ ꯑꯃꯁꯨꯡ ꯃꯥꯡꯕ ꯅꯥꯏꯗꯅ ꯍꯤꯡꯕ ꯉꯝꯅꯕ ꯃꯗꯨꯒꯤ ꯃꯃꯜ ꯑꯣꯏꯅ ꯄꯤꯕ ꯌꯥꯕ ꯃꯇꯤꯛ ꯆꯥꯕ ꯃꯃꯜ ꯑꯃꯠꯇ ꯂꯩꯇꯦ।[[9]](#footnote-9)

ꯃꯃꯤꯠ ꯇꯥꯡꯕ ꯃꯤ ꯑꯃꯅ ꯃꯃꯤꯠ ꯇꯥꯡꯕ ꯃꯤ ꯑꯃꯕꯨ ꯆꯤꯡꯗꯨꯅ ꯄꯨꯕ ꯉꯝꯗꯦ। ꯃꯇꯧ ꯑꯁꯨꯝꯅ, ꯃꯥꯂꯦꯝ ꯑꯁꯤꯒꯤ ꯒꯨꯔꯨꯁꯤꯡ, ꯑꯣꯖꯥꯁꯤꯡ, ꯄꯥꯎ ꯁꯟꯗꯣꯛꯄꯁꯤꯡ ꯑꯃꯁꯨꯡ ꯃꯃꯤꯡ ꯂꯩꯔꯕ ꯃꯤꯁꯤꯡ, ꯃꯈꯣꯌ ꯃꯁꯥꯃꯛ ꯑꯌꯣꯜ-ꯑꯔꯥꯟꯗ ꯄꯣꯛꯂꯦ, ꯑꯌꯣꯜ-ꯑꯔꯥꯟꯗ ꯍꯤꯡꯂꯤ ꯑꯃꯁꯨꯡ ꯑꯌꯣꯜ-ꯑꯔꯥꯟꯗ ꯁꯤꯔꯤ, ꯃꯔꯝ ꯑꯁꯤꯅ ꯃꯈꯣꯌꯅ ꯑꯇꯣꯞꯄ ꯃꯤꯁꯤꯡꯕꯨ ꯑꯌꯣꯜ-ꯑꯔꯥꯟꯒꯤ ꯈꯨꯠꯇꯒꯤ ꯀꯟꯕꯤꯕ ꯉꯝꯗꯦ। ꯃꯤ ꯑꯃ ꯀꯟꯅꯕ ꯑꯃꯁꯨꯡ ꯑꯔꯥꯟ-ꯈꯨꯚꯝꯒꯤ ꯃꯃꯜ ꯑꯗꯨꯛꯀꯤ ꯃꯇꯤꯛ ꯋꯥꯡꯏ, ꯃꯗꯨ ꯀꯅꯥꯒꯨꯝꯕ ꯑꯃꯇꯅ ꯄꯤꯕ ꯉꯝꯗꯦ।

ꯑꯗꯨꯕꯨ, ꯅꯨꯡꯁꯤ ꯍꯩꯕ, ꯃꯤꯅꯨꯡꯁꯤ ꯂꯩꯕ ꯑꯃꯁꯨꯡ ꯊꯧꯖꯥꯜ ꯍꯩꯕ ꯃꯄꯨꯔꯦꯟꯅ ꯇꯥꯏꯕꯪ ꯃꯤꯑꯣꯏꯕꯕꯨ ꯂꯣꯝꯕ ꯅꯥꯏꯗꯕ ꯃꯩꯒꯤ ꯀꯣꯝꯗꯒꯤ ꯍꯟꯗꯣꯛꯄꯤꯅꯕ ꯑꯃꯁꯨꯡ ꯀꯟꯕꯤꯅꯕ ꯃꯄꯨꯔꯦꯟꯒꯤ ꯊꯧꯔꯥꯡ ꯑꯃ ꯑꯍꯧꯕꯗꯒꯤ ꯊꯧꯔꯥꯡ ꯇꯧꯗꯨꯅ ꯊꯝꯂꯕ ꯂꯣꯝꯕ ꯅꯥꯏꯗꯕ ꯊꯧꯔꯥꯡ ꯑꯃ ꯂꯩꯔꯝꯃꯤ। ꯃꯄꯨꯔꯦꯟꯗꯤ ꯑꯆꯨꯝꯕ ꯑꯃꯁꯨꯡ ꯑꯆꯨꯝꯕ ꯋꯥꯌꯦꯜ ꯇꯧꯕ ꯃꯄꯨꯔꯦꯟꯅꯤ, ꯃꯍꯥꯛꯅ ꯃꯤꯑꯣꯏꯕꯒꯤ ꯃꯊꯛꯇ ꯃꯄꯨ ꯑꯣꯏꯅ ꯄꯥꯜꯂꯤꯕ ꯑꯌꯣꯜ-ꯑꯔꯥꯟꯕꯨ ꯃꯔꯥꯜ ꯁꯤꯗꯨꯅꯥ, ꯃꯍꯥꯛꯀꯤ ꯑꯁꯥꯑꯣꯕ ꯃꯥꯡꯍꯜꯂꯦ।

ꯃꯄꯨꯔꯦꯟꯅ ꯇꯥꯏꯕꯪ ꯃꯤꯑꯣꯏꯕꯒꯤ ꯑꯌꯣꯜ-ꯑꯔꯥꯟꯒꯤ ꯆꯩꯔꯥꯛ ꯄꯨꯕ ꯉꯝꯒꯗꯕ ꯑꯆꯨꯝꯕ ꯇꯧꯕ ꯃꯤ ꯑꯃꯠꯇ ꯐꯪꯈꯤꯗꯦ। ꯇꯥꯏꯕꯪ ꯃꯤꯑꯣꯏꯕꯕꯨ ꯑꯌꯣꯜ-ꯑꯔꯥꯟꯗꯒꯤ ꯀꯟꯕꯤꯕꯒꯤ ꯃꯃꯜ ꯃꯤ ꯑꯃꯇꯅ ꯄꯤꯕ ꯉꯝꯈꯤꯗꯦ। ꯃꯗꯨꯒꯤ ꯃꯇꯨꯡꯗ ꯃꯄꯨꯔꯦꯟ ꯃꯁꯥꯃꯛꯅ ꯃꯤꯑꯣꯏꯕꯒꯤ ꯁꯥꯏꯑꯣꯜ ꯂꯧꯗꯨꯅ ꯃꯥꯂꯦꯝꯗ ꯂꯥꯛꯄꯤꯗꯨꯅꯥ, ꯑꯌꯣꯜ-ꯑꯔꯥꯟ ꯑꯃꯠꯇ ꯌꯥꯑꯣꯗꯅ ꯇꯥꯏꯕꯪ ꯃꯤꯑꯣꯏꯕꯒꯤ ꯑꯌꯣꯜ-ꯑꯔꯥꯟꯒꯤ ꯆꯩꯔꯥꯛ ꯃꯍꯥꯛꯀꯤ ꯃꯊꯛꯇ ꯊꯣꯟꯒꯠꯄ ꯇꯥꯈꯤ।

**ꯃꯄꯨꯔꯦꯟ**

ꯃꯄꯨꯔꯦꯟ ꯀꯅꯥꯅꯣ? ꯃꯍꯥꯛ ꯀꯔꯤ ꯃꯥꯟꯕꯒꯦ? ꯃꯍꯥꯛꯀꯤ ꯃꯒꯨꯟ ꯀꯔꯤꯅꯣ? ꯑꯥꯈꯣꯌꯅ ꯃꯍꯥꯛꯀꯤ ꯁꯛꯇꯝ, ꯂꯣꯝꯕ ꯅꯥꯏꯗꯕ ꯃꯇꯤꯛ, ꯑꯃꯁꯨꯡ ꯎꯕ ꯐꯪꯗꯕ ꯃꯒꯨꯟꯁꯤꯡ ꯃꯍꯥꯛꯀꯤ ꯈꯨꯠꯁꯦꯃꯁꯤꯡꯗꯒꯤ (ꯃꯁꯤꯡ ꯊꯤꯉꯝꯗ꯭ꯔꯕ ꯊꯋꯥꯟꯃꯤꯆꯥꯛꯁꯤꯡ ꯑꯃꯁꯨꯡ ꯄꯥꯛ ꯆꯥꯎꯔꯕ ꯇꯥꯏꯕꯪꯄꯥꯟ) ꯈꯪꯕ ꯉꯝꯒꯅꯤ। ꯃꯄꯨꯔꯦꯟꯗꯤ ꯇꯥꯏꯕꯪ-ꯃꯥꯂꯦꯝ ꯄꯨꯝꯅꯃꯛ ꯑꯁꯤꯒꯤ ꯂꯩꯁꯦꯝꯕ ꯃꯄꯨꯅꯤ। ꯃꯁꯤꯅ ꯑꯥꯈꯣꯌꯗ ꯈꯪꯍꯜꯂꯤ ꯃꯗꯨꯗꯤ ꯂꯩꯁꯦꯝꯕ ꯃꯄꯨ ꯑꯁꯤ ꯈꯨꯠꯁꯦꯃꯁꯤꯡ ꯑꯁꯤꯗꯒꯤ ꯇꯣꯉꯥꯜꯂꯤ। ꯐꯝꯕꯥꯜ ꯄꯨꯝꯅꯃꯛꯇꯒꯤ ꯋꯥꯡꯕ ꯍꯦꯟꯕ ꯐꯝꯕꯥꯜ ꯑꯃꯁꯨꯡ ꯇꯥꯏꯕꯪ-ꯃꯥꯂꯦꯝ ꯑꯁꯤꯒꯤ ꯃꯅꯨꯡꯗ ꯊꯝꯕ ꯉꯝꯗꯕ ꯃꯄꯨꯔꯦꯟ ꯃꯍꯥꯛꯄꯨ, ꯃꯤꯑꯣꯏꯕꯒꯤ ꯈꯨꯠꯅ ꯁꯥꯕ ꯂꯥꯏꯁꯪꯁꯤꯡꯗ ꯂꯩꯍꯟꯕ ꯉꯝꯒꯗ꯭ꯔ? ꯅꯇ꯭ꯔꯒ ꯃꯍꯥꯛꯄꯨ ꯃꯤꯑꯣꯏꯕꯒꯤ ꯈꯨꯠꯅ ꯁꯥꯕ ꯄꯣꯠꯁꯛ ꯑꯃ ꯑꯣꯏꯍꯟꯕ ꯉꯝꯒꯗ꯭ꯔ? ꯃꯄꯨꯔꯦꯟꯗꯤ ꯊꯋꯥꯌꯒꯤ ꯑꯣꯏꯕ ꯁꯛꯇꯝ ꯑꯃ ꯅꯇ꯭ꯔ?

ꯃꯄꯨꯔꯦꯟ ꯑꯍꯤꯡꯕ, ꯎꯕ ꯉꯝꯕ, ꯋꯥ ꯉꯥꯡꯕ ꯉꯝꯕ ꯑꯃꯁꯨꯡ ꯃꯍꯥꯛꯀꯤ ꯃꯆꯥꯁꯤꯡꯒꯤ ꯍꯥꯌꯖꯕ ꯇꯥꯕ ꯉꯝꯕ ꯅꯠꯇ꯭ꯔ? ꯃꯤꯑꯣꯏꯕꯒꯤ ꯄꯨꯟꯁꯤꯗ ꯑꯁꯥꯑꯣꯕ, ꯑꯄꯥꯝꯕ, ꯆꯥꯎꯊꯣꯛꯄ ꯑꯃꯁꯨꯡ ꯃꯤꯍꯧ ꯆꯥꯎꯕ ꯌꯥꯑꯣꯏ। ꯃꯄꯨꯔꯦꯟꯗꯤ ꯐꯠꯇꯕ, ꯑꯁꯥꯑꯣꯕ, ꯆꯥꯎꯊꯣꯛꯄ ꯑꯃꯁꯨꯡ ꯃꯤꯍꯧ ꯆꯥꯎꯕꯅ ꯊꯜꯂꯕ ꯇꯥꯏꯕꯪ ꯃꯤꯒ ꯃꯥꯟꯅꯕ꯭ꯔꯥ, ꯃꯗꯨꯒꯤ ꯃꯍꯨꯠꯇ ꯑꯆꯨꯝꯕ ꯆꯠꯄꯥ, ꯑꯁꯦꯡꯕ, ꯑꯆꯨꯝꯕ ꯑꯃꯁꯨꯡ ꯅꯨꯡꯁꯤꯕꯅ ꯄꯤꯛ ꯊꯟꯕ ꯅꯇ꯭ꯔ? ꯃꯄꯨꯔꯦꯟ, ꯈ꯭ꯋꯥꯏꯗꯒꯤ ꯆꯥꯎꯕ, ꯏꯉꯝ-ꯉꯝꯕ, ꯄꯨꯝꯅꯃꯛ ꯇꯧꯕ ꯉꯝꯕ, ꯄꯨꯝꯅꯃꯛꯄꯨ ꯈꯪꯕ, ꯃꯐꯝ ꯈꯨꯗꯤꯡꯗ ꯂꯩꯕ ꯑꯃꯁꯨꯡ ꯂꯣꯝꯕ ꯅꯥꯏꯗꯕ - ꯍꯧꯔꯛꯐꯝ ꯑꯃꯁꯨꯡ ꯄꯣꯜꯂꯣꯏ ꯑꯣꯏꯔꯤꯕ – ꯃꯁꯥ ꯃꯊꯟꯇ ꯂꯩꯕ ꯃꯄꯨꯔꯦꯟꯅꯤ।

ꯇꯁꯦꯡꯅꯥ, ꯃꯤꯅꯨꯡꯁꯤ ꯍꯩꯕ ꯃꯄꯨꯔꯦꯟ ꯑꯃ ꯑꯣꯏꯅ ꯃꯍꯥꯛꯀꯤ ꯃꯆꯥꯁꯤꯡꯕꯨ ꯀꯟꯕꯤꯅꯕ ꯑꯃꯁꯨꯡ ꯑꯔꯥꯟ-ꯈꯨꯚꯝ ꯄꯤꯅꯕ ꯀꯔꯤꯒꯨꯝꯕ ꯈꯔꯥ ꯇꯧꯔꯝꯒꯅꯤ। ꯑꯥꯈꯣꯌ ꯈꯨꯗꯤꯡꯃꯛ ꯍꯛꯆꯥꯡꯒꯤ ꯃꯔꯤꯗ ꯇꯥꯏꯕꯪꯄꯥꯟꯕꯒꯤ ꯑꯄꯣꯛꯄ ꯏꯄ ꯑꯃ ꯂꯩꯕꯒꯨꯝ, ꯃꯄꯨꯔꯦꯟ ꯑꯥꯈꯣꯌꯒꯤ ꯊꯋꯥꯌꯒꯤ ꯏꯄꯥꯅꯤ।

**ꯈ꯭ꯔꯤꯁ꯭ꯇꯅ ꯇꯧꯕꯤꯈꯤꯕ ꯊꯕꯛ**

ꯇꯥꯏꯕꯪ ꯃꯤꯑꯣꯏꯕ ꯃꯈꯣꯌꯅ ꯇꯧꯈꯤꯕ ꯑꯁꯣꯏꯕ, ꯑꯔꯥꯟꯕ ꯑꯃꯁꯨꯡ ꯑꯌꯣꯜ-ꯑꯔꯥꯟꯅ ꯃꯔꯝ ꯑꯣꯏꯗꯨꯅ ꯂꯣꯝꯕ ꯅꯥꯏꯗꯕ ꯃꯩꯒꯤ ꯀꯣꯝꯗ ꯇꯥꯗꯨꯅ ꯂꯩꯔꯦ। ꯇꯥꯏꯕꯪ ꯃꯤꯑꯣꯏꯕꯒꯤ ꯑꯌꯣꯜ-ꯑꯔꯥꯟꯒꯤ ꯆꯩꯔꯥꯛ ꯄꯨꯕ ꯉꯝꯕ, ꯄꯨꯟꯁꯤꯒꯤ ꯃꯃꯜ ꯄꯤꯕ ꯉꯝꯕ ꯑꯃꯁꯨꯡ ꯇꯥꯏꯕꯪ ꯃꯤꯑꯣꯏꯕꯕꯨ ꯑꯌꯣꯜ-ꯑꯔꯥꯟꯒꯤ ꯈꯨꯠꯇꯒꯤ ꯀꯟꯕꯤꯕ ꯉꯝꯕ ꯑꯌꯣꯜ-ꯑꯔꯥꯟ ꯆꯦꯟꯗꯕ ꯃꯤꯑꯣꯏ ꯑꯃꯠꯇ ꯃꯥꯂꯦꯝ ꯃꯊꯛꯇ ꯂꯩꯔꯝꯗꯦ। ꯃꯔꯝ ꯑꯗꯨꯅ ꯂꯥꯏꯁꯤꯡꯒꯤ ꯃꯄꯨꯔꯦꯟ ꯊꯋꯥꯌ ꯑꯁꯦꯡꯕꯒꯤ ꯃꯄꯥꯟꯑꯥ, ꯆꯍꯤ 2000 ꯒꯤ ꯃꯃꯥꯡꯗ, ꯂꯩꯁꯥꯕꯤ ꯃꯦꯔꯤꯒꯤ ꯈꯨꯠꯊꯥꯡꯗ ꯇꯥꯏꯕꯪꯄꯥꯟꯗ ꯄꯣꯛꯈꯤ, ꯃꯍꯥꯛꯀꯤ ꯃꯃꯤꯡ ꯖꯤꯁꯨ ꯈ꯭ꯔꯤꯁ꯭ꯇ ꯍꯥꯌꯅ ꯊꯣꯟꯈꯤ। ꯖꯤꯁꯨ ꯈ꯭ꯔꯤꯁ꯭ꯇ ꯇꯥꯏꯕꯪ ꯃꯤꯑꯣꯏꯕꯒꯤ ꯃꯍꯨꯠ ꯁꯤꯟꯗꯨꯅ ꯂꯦꯞꯇꯨꯅ ꯊꯝꯂꯝꯕ ꯃꯇꯝ ꯑꯗꯨꯗ ꯑꯌꯣꯜ-ꯑꯔꯥꯟꯗꯒꯤ ꯑꯔꯥꯟ-ꯈꯨꯚꯝ ꯄꯤꯅꯕ ꯄꯣꯛꯈꯤ।

ꯖꯤꯁꯨ ꯑꯌꯣꯜ-ꯑꯔꯥꯟ ꯌꯥꯑꯣꯗꯅ ꯄꯣꯛꯈꯤ। ꯃꯍꯥꯛꯅ ꯃꯥꯂꯦꯝ ꯑꯁꯤꯗ ꯆꯍꯤ ꯀꯨꯟꯊ꯭ꯔꯥꯍꯨꯝꯗꯣꯏ ꯃꯈꯥꯌ ꯑꯌꯣꯜ-ꯑꯔꯥꯟ ꯌꯥꯑꯣꯗꯅ ꯍꯤꯡꯂꯝꯃꯤ, ꯑꯃꯁꯨꯡ ꯃꯍꯥꯛꯀꯤ ꯄꯨꯟꯁꯤꯗ ꯑꯌꯣꯜ-ꯑꯔꯥꯟ ꯇꯧꯈꯤ ꯍꯥꯌꯕ ꯀꯅꯥꯒꯨꯝꯕ ꯑꯃꯇꯅ ꯍꯥꯌꯕ ꯉꯝꯈꯤꯗꯦ। ꯃꯍꯥꯛ ꯃꯤꯑꯣꯏꯕꯒꯤ ꯁꯥꯏꯑꯣꯜ ꯂꯧꯗꯨꯅ ꯄꯣꯛꯈꯤꯕ, ꯃꯁꯥꯒꯤ ꯃꯤꯡꯆꯠ ꯄꯥꯝꯈꯤꯗꯦ ꯑꯃꯁꯨꯡ ꯃꯤꯅꯥꯏ ꯑꯝꯒꯤ ꯁꯛꯇꯝ ꯂꯧꯈꯤꯕ ꯏꯉꯝ-ꯉꯝꯕ ꯃꯄꯨꯔꯦꯟ ꯑꯗꯨꯅꯤ। ꯃꯍꯥꯛ ꯃꯄꯨꯔꯦꯟ ꯑꯣꯏꯖꯔꯕꯁꯨ, ꯃꯍꯥꯛꯅ ꯁꯤꯕ ꯐꯥꯑꯣꯕ, ꯎ ꯀꯥꯔꯣꯡꯗ ꯁꯤꯕ ꯐꯥꯑꯣꯕ ꯍꯥꯌꯕ ꯏꯟꯗꯨꯅ ꯃꯍꯥꯛ ꯃꯁꯥꯕꯨ ꯄꯨꯛꯅꯤꯡ ꯌꯥꯝꯅ ꯅꯦꯝꯈꯤ।[[10]](#footnote-10)

ꯖꯤꯁꯨ ꯈ꯭ꯔꯤꯁ꯭ꯇꯗ ꯃꯄꯨꯔꯦꯟꯒꯤ ꯃꯄꯨꯡ ꯐꯥꯕ ꯄꯨꯝꯅꯃꯛ ꯌꯥꯑꯣꯏ।[[11]](#footnote-11) ꯃꯍꯥꯛ ꯃꯤꯠꯅ ꯎꯕ ꯉꯝꯗꯕ ꯃꯄꯨꯔꯦꯟꯒꯤ ꯁꯛꯇꯝꯅꯤ, ꯈꯨꯠꯁꯦꯝ ꯄꯨꯝꯅꯃꯛꯀꯤ ꯑꯍꯥꯟꯕ ꯄꯣꯛꯄꯅꯤ।[[12]](#footnote-12) ꯃꯍꯥꯛ ꯃꯄꯨꯔꯦꯟꯒꯤ ꯃꯇꯤꯛ-ꯃꯉꯥꯜꯒꯤ ꯆꯨꯝꯊꯥꯡꯅꯤ ꯑꯃꯁꯨꯡ ꯃꯍꯥꯛꯀꯤ ꯑꯁꯦꯡꯕ ꯁꯛꯇꯝꯅꯤ[[13]](#footnote-13), ꯑꯃꯁꯨꯡ ꯃꯍꯥꯛꯅ ꯃꯍꯥꯛꯀꯤ ꯄꯥꯡꯒꯜꯂꯕ ꯋꯥꯍꯩꯅ ꯇꯥꯏꯕꯪ-ꯃꯥꯂꯦꯝ ꯑꯁꯤꯕꯨ ꯉꯥꯛꯇꯨꯅ ꯊꯝꯂꯤ। ꯖꯤꯁꯨ ꯈ꯭ꯔꯤꯁ꯭ꯇ ꯑꯥꯈꯣꯌꯒꯤ ꯑꯌꯣꯜ-ꯑꯔꯥꯟ ꯀꯣꯛꯄꯤꯕ ꯉꯝꯕ ꯃꯄꯨꯔꯦꯟꯅꯤ। ꯃꯉꯣꯟꯗ ꯑꯥꯈꯣꯌꯒꯤ ꯈꯨꯔꯨꯝꯕ ꯂꯧꯁꯤꯟꯕ ꯉꯝꯕꯒꯤ ꯃꯇꯤꯛ ꯂꯩ। ꯃꯉꯣꯟꯗ ꯊꯋꯥꯌ ꯊꯥꯕ ꯑꯗꯨꯒ ꯑꯃꯨꯛ ꯊꯋꯥꯌ ꯂꯧꯁꯤꯟꯕꯒꯤ ꯉꯝꯕꯒꯤ ꯄꯥꯡꯒꯜ ꯂꯩꯔꯝꯃꯤ।[[14]](#footnote-14)

**ꯑꯆꯧꯕ ꯑꯃꯁꯨꯡ ꯃꯄꯨꯡ ꯐꯥꯔꯕ ꯀꯠꯊꯣꯛꯄ**

ꯏ ꯇꯥꯕ ꯌꯥꯑꯣꯗꯅ ꯑꯌꯣꯜ-ꯑꯔꯥꯟꯒꯤ ꯎꯁꯤꯜ ꯂꯩꯇꯦ।[[15]](#footnote-15) ꯃꯔꯝ ꯑꯗꯨꯅ ꯃꯥꯂꯦꯝ ꯁꯤꯟꯕ ꯊꯨꯡꯅ ꯑꯔꯤꯕ ꯂꯥꯏꯅꯤꯡ-ꯂꯥꯏꯁꯣꯜ ꯀꯌꯥꯅ ꯁꯥ-ꯉꯥ ꯍꯥꯠꯇꯨꯅ ꯀꯠꯄꯒꯤ ꯆꯠꯅꯕꯤ ꯉꯥꯛꯇꯨꯅ ꯂꯥꯛꯂꯤ। ꯁꯥ-ꯉꯥ ꯀꯠꯄ ꯄꯨꯝꯅꯃꯛ ꯑꯁꯤ ꯃꯇꯝ ꯄꯨꯝꯕꯒꯤ ꯑꯣꯏꯅ ꯂꯥꯛꯈꯤꯕ ꯑꯆꯧꯕ ꯂꯣꯝꯕ ꯅꯥꯏꯗꯕ ꯀꯠꯊꯣꯛꯄ ꯑꯗꯨꯒꯤ ꯄꯥꯟꯗꯝ ꯑꯣꯏꯔꯝꯃꯤ - ꯃꯔꯝꯗꯤ ꯁꯟꯒꯤ ꯑꯃꯁꯨꯡ ꯍꯃꯦꯡꯒꯤ ꯏꯅ ꯑꯌꯣꯜ-ꯑꯔꯥꯟ ꯂꯧꯊꯣꯛꯄ ꯉꯝꯗꯦ।[[16]](#footnote-16) ꯁꯟꯒꯤ ꯑꯃꯁꯨꯡ ꯍꯃꯦꯡꯒꯤ ꯀꯠꯊꯣꯛꯄ ꯑꯁꯤ ꯇꯥꯏꯕꯪ ꯃꯤꯑꯣꯏꯕ ꯀꯟꯕꯤꯅꯕ ꯎ ꯀꯥꯔꯣꯡꯗ ꯃꯄꯨꯔꯦꯟꯅ ꯃꯁꯥꯃꯛꯀꯤ ꯑꯌꯣꯜ-ꯑꯔꯥꯟ ꯌꯥꯑꯣꯗ꯭ꯔꯕ ꯏ ꯇꯥꯕꯤꯗꯨꯅ ꯀꯠꯊꯣꯛꯈꯤꯕ ꯑꯗꯨꯒꯤ ꯄꯥꯟꯗꯝ ꯑꯃ ꯑꯣꯏꯔꯝꯃꯤ।

ꯖꯤꯁꯨ ꯈ꯭ꯔꯤꯁ꯭ꯇꯅ ꯅꯍꯥꯛꯄꯨ ꯌꯥꯝꯅ ꯅꯨꯡꯁꯤ, ꯃꯔꯝ ꯑꯗꯨꯅ ꯃꯍꯥꯛꯅ ꯎ ꯀꯥꯔꯣꯡ ꯃꯊꯛꯇ ꯅꯍꯥꯛꯀꯤ ꯅꯍꯨꯠ ꯁꯤꯟꯕꯤꯈꯤ ꯑꯃꯁꯨꯡ ꯃꯍꯥꯛꯀꯤ ꯏ ꯎꯁꯤꯜ ꯑꯣꯏꯅ ꯇꯥꯕꯤꯈꯤ[[17]](#footnote-17) ꯑꯗꯨꯒ ꯅꯍꯥꯛꯀꯤ ꯑꯌꯣꯜ-ꯑꯔꯥꯟ, ꯑꯁꯣꯏꯕ, ꯂꯪꯖꯈꯤꯕ ꯑꯃꯁꯨꯡ ꯁꯥꯞꯁꯤꯡ ꯑꯗꯨ ꯄꯨꯕꯤꯈꯤ। ꯖꯤꯁꯨ ꯈ꯭ꯔꯤꯁ꯭ꯇꯒꯤ ꯏꯅ ꯑꯥꯈꯣꯌꯕꯨ ꯑꯌꯣꯜ-ꯑꯔꯥꯟ ꯄꯨꯝꯅꯃꯛꯇꯒꯤ ꯁꯦꯡꯗꯣꯛꯇꯨꯅ ꯑꯁꯦꯡꯕ ꯑꯣꯏꯍꯜꯂꯦ।

**ꯎ ꯀꯥꯔꯣꯡꯗ ꯄꯥꯡꯊꯣꯛꯈꯤꯕ ꯑꯆꯧꯕ ꯀꯠꯊꯣꯛꯄ**

ꯇꯁꯦꯡꯅꯥ, ꯖꯤꯁꯨ ꯈ꯭ꯔꯤꯁ꯭ꯇꯅ ꯑꯥꯈꯣꯌꯒꯤ ꯑꯅꯥꯕꯁꯤꯡ, ꯑꯁꯣꯏꯕꯁꯤꯡ, ꯂꯥꯌꯅꯥꯁꯤꯡ ꯎ ꯀꯥꯔꯣꯡ ꯃꯊꯛꯇ ꯄꯨꯕꯤꯈꯤ।[[18]](#footnote-18) ꯃꯍꯥꯛꯅ ꯑꯥꯈꯣꯌꯒꯤ ꯑꯋꯥꯕꯁꯤꯡ ꯑꯗꯨ ꯎ ꯀꯥꯔꯣꯡꯗ ꯄꯨꯕꯤꯈꯤ। ꯃꯍꯥꯛ ꯑꯥꯈꯣꯌꯒꯤ ꯑꯔꯥꯟꯕꯁꯤꯡꯒꯤꯗꯃꯛ ꯑꯁꯣꯛꯄ ꯅꯪꯈꯤ, ꯑꯃꯁꯨꯡ ꯑꯥꯈꯣꯌꯒꯤ ꯑꯔꯥꯟꯕꯁꯤꯡꯒꯤꯗꯃꯛ ꯆꯩꯅ ꯈꯥꯡꯈꯤ। ꯑꯥꯈꯣꯌꯗ ꯏꯪꯊꯕ ꯄꯨꯔꯛꯈꯤꯕ ꯑꯗꯨꯒꯤ ꯃꯃꯜ ꯃꯍꯥꯛꯀꯤ ꯃꯊꯛꯇ ꯊꯣꯟꯒꯠꯈꯤ। ꯃꯍꯥꯛꯀꯤ ꯑꯁꯣꯛꯄꯁꯤꯡ ꯑꯗꯨꯅ ꯑꯥꯈꯣꯌꯒꯤ ꯑꯅꯥꯕ ꯐꯍꯜꯂꯦ।[[19]](#footnote-19) ꯑꯥꯈꯣꯌ ꯄꯨꯝꯅꯃꯛꯀꯤ ꯑꯔꯥꯟꯕ ꯇꯧꯈꯤꯕꯁꯤꯡ ꯑꯗꯨ ꯖꯤꯁꯨꯒꯤ ꯃꯊꯛꯇ ꯊꯣꯟꯒꯠꯈꯤ। ꯃꯍꯥꯛꯄꯨ ꯊꯤꯅ ꯑꯣꯠꯄꯤꯈꯤ ꯑꯃꯁꯨꯡ ꯑꯋꯥꯕ ꯈꯥꯡꯈꯤ, ꯑꯗꯨꯕꯨ ꯃꯍꯥꯛ ꯃꯍꯥꯛꯀꯤ ꯃꯆꯤꯟꯗꯒꯤ ꯋꯥ ꯑꯃꯠꯇ ꯉꯥꯡꯈꯤꯗꯦ। ꯃꯍꯥꯛꯄꯨ ꯌꯥꯎ ꯃꯆꯥ ꯑꯃꯒꯨꯝ ꯁꯥ ꯍꯥꯠꯐꯝꯗ ꯆꯤꯡꯗꯨꯅ ꯄꯨꯈꯤ ꯑꯃꯁꯨꯡ ꯌꯥꯎ ꯃꯇꯨ ꯀꯛꯐꯝꯗ ꯄꯨꯕꯗ ꯇꯨꯝꯃꯤꯟꯅ ꯂꯩꯔꯝꯃꯤ।[[20]](#footnote-20) ꯊꯤꯅ ꯑꯣꯠꯇꯨꯅ ꯑꯃꯁꯨꯡ ꯋꯥꯌꯦꯜ ꯇꯧꯗꯨꯅ ꯃꯍꯥꯛꯄꯨ ꯑꯥꯈꯣꯌꯒꯤ ꯑꯌꯣꯜ-ꯑꯔꯥꯟꯒꯤꯗꯃꯛ ꯎ ꯀꯥꯔꯣꯡꯗ ꯄꯥꯡ ꯇꯤꯡꯗꯨꯅ ꯍꯥꯠꯅꯕ ꯄꯨꯔꯝꯃꯤ। ꯃꯍꯥꯛꯅ ꯃꯁꯥꯃꯛꯄꯨ ꯑꯌꯣꯜ-ꯑꯔꯥꯟꯒꯤ ꯀꯠꯅꯄꯣꯠ ꯑꯃ ꯑꯣꯏꯅ ꯈꯨꯠꯁꯤꯟꯅꯔꯝꯃꯤ।

ꯑꯥꯈꯣꯌꯒꯤ ꯍꯛꯆꯥꯡ ꯐꯅꯕ ꯑꯃꯁꯨꯡ ꯑꯅꯥꯕ ꯐꯅꯕ ꯃꯍꯥꯛ ꯑꯁꯣꯛ-ꯑꯄꯟ ꯅꯪꯈꯤ। ꯑꯥꯈꯣꯌꯕꯨ ꯌꯥꯏꯐ-ꯅꯨꯡꯉꯥꯏꯅꯕ ꯃꯍꯥꯛ ꯂꯥꯏꯔꯕ ꯑꯣꯏꯔꯛꯈꯤ। ꯑꯥꯈꯣꯌꯕꯨ ꯑꯔꯥꯟ-ꯈꯨꯚꯝꯒꯤ ꯐꯤꯖꯣꯜ ꯊꯣꯟꯕꯤꯅꯕ ꯃꯍꯥꯛ ꯎ ꯀꯥꯔꯣꯡ ꯃꯊꯛꯇ ꯃꯐꯤ ꯁꯦꯠꯈꯤꯗꯦ। ꯑꯥꯈꯣꯌꯕꯨ ꯃꯄꯨꯔꯦꯟꯒꯤ ꯃꯃꯥꯡꯗ ꯑꯆꯨꯝꯕ ꯆꯠꯄ ꯃꯤ ꯑꯣꯏꯕ ꯉꯝꯅꯕ ꯃꯍꯥꯛ ꯑꯌꯣꯜ-ꯑꯔꯥꯟ ꯑꯣꯏꯔꯛꯈꯤ। ꯑꯥꯈꯣꯌ ꯊꯧꯖꯥꯜ ꯐꯪꯅꯕ ꯃꯍꯥꯛ ꯁꯥꯞ ꯑꯃ ꯑꯣꯏꯔꯛꯈꯤ।

ꯖꯤꯁꯨ ꯍꯥꯌꯕ ꯃꯤꯡ ꯑꯁꯤꯒꯤ ꯋꯥꯍꯟꯊꯣꯛꯇꯤ “ꯀꯟꯕꯤꯕ ꯃꯄꯨ” ꯍꯥꯌꯕꯅꯤ। ꯃꯍꯥꯛꯄꯨ ꯑꯉꯛꯄ ꯄꯥꯎꯇꯥꯛ ꯄꯤꯕ, ꯄꯥꯡꯒꯜꯂꯕ ꯃꯄꯨꯔꯦꯟ, ꯂꯣꯝꯕ ꯅꯥꯏꯗꯕ ꯃꯄ ꯑꯃꯁꯨꯡ ꯏꯪꯊꯕꯒꯤ ꯅꯤꯡꯊꯧꯖꯥ ꯍꯥꯌꯅ ꯀꯧꯏ। ꯃꯍꯥꯛ ꯃꯔꯝ ꯈꯨꯗꯤꯡꯗ ꯑꯥꯈꯣꯌꯒꯨꯝꯅ, ꯑꯊꯦꯝꯕ ꯅꯪꯈꯤ, ꯑꯗꯨꯝ ꯑꯣꯏꯅꯃꯛ ꯃꯍꯥꯛ ꯑꯌꯣꯜ-ꯑꯔꯥꯟ ꯇꯧꯈꯤꯗꯦ। ꯃꯔꯝ ꯑꯗꯨꯅ ꯃꯍꯥꯛꯅ ꯑꯥꯈꯣꯌꯒꯤ ꯑꯋꯥꯠꯄ ꯂꯩꯕ ꯃꯔꯝ ꯈꯨꯗꯤꯡꯗ ꯑꯃꯁꯨꯡ ꯑꯊꯦꯝꯕ ꯅꯪꯕ ꯃꯇꯝ ꯈꯨꯗꯤꯡꯗ ꯃꯇꯦꯡ ꯄꯥꯡꯕ ꯉꯝꯃꯤ।[[21]](#footnote-21)

ꯃꯍꯥꯛꯀꯤ ꯃꯐꯝꯗ ꯑꯣꯏꯊꯣꯛꯄ ꯉꯝꯗꯕ ꯑꯃꯠꯇ ꯂꯩꯇꯦ। ꯃꯍꯥꯛꯅ ꯄꯨꯝꯅꯃꯛꯄꯨ ꯍꯥꯟꯅ ꯂꯩꯔꯝꯕ ꯑꯗꯨꯒꯨꯝꯅ ꯂꯩꯍꯟꯕ ꯉꯝꯃꯤ ꯑꯃꯁꯨꯡ ꯁꯦꯝꯖꯤꯅꯕ ꯉꯝꯃꯤ। ꯖꯤꯁꯨꯒꯤ ꯃꯤꯡꯗ ꯂꯥꯏꯁꯤꯡ ꯃꯃꯥꯌ ꯑꯣꯟꯗꯨꯅ ꯆꯦꯜꯂꯤ। ꯅꯍꯥꯛꯅ ꯂꯩꯔꯤꯕ ꯐꯤꯚꯝ ꯄꯨꯝꯅꯃꯛ ꯃꯍꯥꯛꯅ ꯈꯪꯏ। ꯀꯔꯤꯒꯨꯝꯕ ꯅꯍꯥꯛꯅ ꯃꯍꯥꯛꯄꯨ ꯊꯤꯔꯕꯗꯤ ꯑꯃꯁꯨꯡ ꯃꯉꯣꯟꯗ ꯊꯥꯖꯕ ꯊꯝꯂꯕꯗꯤ ꯃꯍꯥꯛꯅ ꯅꯍꯥꯛꯀꯤ ꯅꯇꯦꯡ ꯁꯣꯏꯗꯅ ꯄꯥꯡꯒꯅꯤ। ꯃꯍꯥꯛꯅ ꯀꯣꯛꯄꯤꯕ ꯉꯝꯗꯕ ꯑꯌꯣꯜ-ꯑꯔꯥꯟ ꯑꯃꯠꯇ ꯂꯩꯇꯦ। ꯃꯍꯥꯛꯅ ꯅꯍꯥꯛꯀꯤ ꯑꯁꯣꯌꯕ ꯑꯃꯁꯨꯡ ꯄꯣꯠꯂꯨꯝ ꯑꯗꯨ ꯂꯧꯊꯣꯛꯄ ꯉꯝꯒꯅꯤ, ꯑꯃꯁꯨꯡ ꯅꯍꯥꯛꯄꯨ ꯑꯁꯦꯡꯕ ꯋꯥꯈꯜ ꯑꯃꯒ ꯂꯣꯌꯅꯅ ꯊꯧꯖꯥꯜ ꯄꯤꯕ ꯉꯝꯃꯤ। ꯖꯤꯁꯨꯅ ꯐꯍꯟꯕ ꯉꯝꯗꯕ ꯑꯅꯥꯕ ꯅꯇ꯭ꯔꯒ ꯂꯥꯌꯅ ꯑꯃꯠꯇ ꯂꯩꯇꯦ। ꯃꯍꯥꯛꯀꯤ ꯋꯥꯍꯩ ꯈꯛꯇꯅ ꯇꯥꯏꯕꯪ-ꯃꯥꯂꯦꯝ ꯑꯄꯨꯝꯕ ꯁꯦꯝꯈꯤꯕ ꯃꯄꯨꯔꯦꯟ, ꯖꯤꯁꯨꯅ ꯅꯍꯥꯛꯅ ꯊꯦꯡꯅꯔꯤꯕ ꯑꯋꯥꯕ, ꯅꯤꯡꯕ ꯀꯥꯏꯔꯕ ꯑꯃꯁꯨꯡ ꯈꯨꯗꯣꯡ ꯊꯤꯕ ꯄꯨꯝꯅꯃꯛꯇꯒꯤ ꯀꯟꯕꯤꯕ ꯉꯝꯃꯤ।

**ꯑꯍꯥꯡꯕ ꯃꯣꯡꯐꯝ**

ꯖꯤꯁꯨ ꯈ꯭ꯔꯤꯁ꯭ꯇꯅ ꯑꯥꯈꯣꯌꯒꯤꯗꯃꯛ ꯃꯍꯥꯛꯀꯤ ꯏ ꯇꯥꯕꯤꯈꯤ ꯑꯃꯁꯨꯡ ꯎ ꯀꯥꯔꯣꯡꯗ ꯁꯤꯕꯤꯈꯤ। ꯃꯍꯥꯛꯄꯨ ꯐꯨꯝꯈꯤ ꯑꯃꯁꯨꯡ ꯍꯨꯝꯅꯤꯁꯨꯕ ꯅꯨꯃꯤꯠꯇ ꯑꯌꯣꯜ-ꯑꯔꯥꯟ, ꯑꯁꯤꯕ, ꯑꯁꯤꯕꯒꯤ ꯂꯩꯕꯥꯛ, ꯑꯃꯝꯕꯒꯤ ꯄꯥꯡꯒꯜꯁꯤꯡ ꯑꯃꯁꯨꯡ ꯃꯄꯨ ꯑꯣꯏꯕꯁꯤꯡꯕꯨ ꯃꯥꯌꯊꯤꯕ ꯄꯤꯗꯨꯅ ꯃꯥꯌꯄꯥꯛꯇꯨꯅ ꯑꯃꯨꯛ ꯍꯟꯅ ꯍꯤꯡꯒꯠꯈꯤ, ꯑꯃꯁꯨꯡ ꯃꯤꯑꯣꯏꯕꯒꯤ ꯐꯇ꯭ꯔꯕ ꯑꯃꯁꯨꯡ ꯑꯔꯤꯕ ꯄꯨꯟꯁꯤ ꯑꯗꯨ ꯍꯥꯠꯇꯣꯛꯂꯦ।

ꯃꯤꯑꯣꯏꯕꯒꯤ ꯄꯨꯋꯥꯔꯤꯗ ꯖꯤꯁꯨ ꯈꯛꯇꯒꯤ ꯃꯣꯡꯐꯝ ꯏꯍꯥꯡ-ꯍꯥꯡꯅ ꯂꯩꯔꯤ। ꯑꯁꯦꯡꯕ ꯊꯋꯥꯌꯒꯤ ꯃꯇꯨꯡ ꯏꯟꯅ ꯃꯍꯥꯛꯄꯨ ꯃꯇꯤꯛ-ꯃꯉꯥꯜꯒ ꯂꯣꯌꯅꯅ ꯃꯄꯨꯔꯦꯟꯒꯤ ꯃꯆꯥꯅꯤꯄ ꯑꯣꯏꯅ ꯂꯥꯎꯊꯣꯛꯂꯦ।

**ꯀꯔꯤꯒꯤ ꯖꯤꯁꯨ ꯈꯛꯇ?**

* ꯖꯤꯁꯨꯒꯤ ꯄꯣꯛꯄꯗ ꯑꯃꯁꯨꯡ ꯄꯨꯟꯁꯤꯗ ꯑꯌꯣꯜ-ꯑꯔꯥꯟ ꯑꯃꯠꯇ ꯂꯩꯈꯤꯗꯦ।
* ꯖꯤꯁꯨꯅ ꯑꯥꯈꯣꯌꯒꯤ ꯑꯌꯣꯜ-ꯑꯔꯥꯟ ꯀꯣꯛꯄꯤꯕ ꯉꯝꯕꯒꯤ ꯃꯇꯤꯛ ꯂꯩ।
* ꯖꯤꯁꯨꯅ ꯑꯥꯈꯣꯌꯒꯤ ꯈꯨꯔꯨꯝꯕ ꯂꯧꯁꯤꯟꯕ ꯉꯝꯃꯤ।
* ꯐꯠꯇꯕ ꯊꯋꯥꯌꯁꯤꯡ ꯐꯥꯑꯣꯕꯅ ꯖꯤꯁꯨ ꯑꯁꯤ ꯑꯁꯦꯡꯕ ꯑꯗꯨꯅꯤ ꯍꯥꯌꯅ ꯁꯥꯈꯤ ꯄꯤꯔꯝꯃꯤ।
* ꯇꯥꯏꯕꯪꯄꯥꯟ ꯑꯁꯤꯒꯤ ꯀꯟꯕꯤꯕ ꯃꯄꯨꯒꯤ ꯃꯔꯝꯗ ꯑꯁꯦꯡꯕ ꯄꯨꯌꯥꯗ ꯋꯥ ꯇꯥꯛꯊꯣꯛꯄ 300 ꯍꯦꯟꯅ ꯏꯔꯝꯕ ꯑꯗꯨ ꯖꯤꯁꯨꯗ ꯊꯨꯡꯂꯝꯃꯤ।
* ꯖꯤꯁꯨ ꯈꯛꯇ ꯇꯥꯏꯕꯪ ꯃꯤꯑꯣꯏꯕ ꯑꯌꯣꯜ-ꯑꯔꯥꯟꯗꯒꯤ ꯀꯟꯕꯤꯅꯕ ꯑꯃꯁꯨꯡ ꯑꯔꯥꯟ-ꯈꯨꯚꯝ ꯄꯤꯕꯤꯅꯕ ꯁꯤꯕꯤꯈꯤꯕ ꯑꯃꯠꯇ ꯉꯥꯏꯔꯕ ꯃꯤꯁꯛ (ꯃꯄꯨꯔꯦꯟ & ꯃꯤ) ꯑꯗꯨꯅꯤ।
* ꯖꯤꯁꯨꯗ ꯃꯄꯨꯔꯦꯟꯒꯤ ꯃꯄꯨꯡ ꯐꯥꯔꯕ ꯁꯛꯇꯝ ꯄꯨꯝꯅꯃꯛ ꯌꯥꯑꯣꯔꯝꯃꯤ।[[22]](#footnote-22)
* ꯖꯤꯁꯨꯅ ꯍꯥꯌꯔꯝꯃꯤ, “ꯂꯝꯕꯤ ꯑꯗꯨꯁꯨ ꯑꯃꯁꯨꯡ ꯑꯆꯨꯝꯕ ꯑꯗꯨꯁꯨ ꯑꯃꯁꯨꯡ ꯍꯤꯡꯕ ꯑꯗꯨꯁꯨ ꯑꯥꯅꯤ; ꯑꯥ ꯅꯠꯇꯅ ꯀꯅꯥꯒꯨꯝꯕ ꯑꯃꯠꯇ ꯑꯔꯥꯟ-ꯈꯨꯚꯝ ꯐꯪꯕ ꯉꯝꯂꯣꯏ।”[[23]](#footnote-23)
* ꯖꯤꯁꯨ ꯄꯨꯋꯥꯔꯤꯗ ꯃꯔꯨ ꯑꯣꯏꯕ ꯃꯤꯁꯛ ꯑꯃꯅꯤ। ꯃꯍꯥꯛꯀꯤ ꯄꯨꯟꯁꯤ ꯑꯁꯤ ꯏꯆꯝ ꯆꯝꯕ ꯐꯨꯡꯒꯥ ꯋꯥꯔꯤ ꯑꯃꯒ ꯃꯥꯟꯅꯗꯦ। ꯃꯍꯥꯛꯀꯤ ꯄꯣꯛꯄ ꯑꯁꯤ ꯃꯌꯥꯝꯅ ꯃꯁꯛ ꯈꯪꯅꯕ ꯑꯃꯁꯨꯡ ꯄꯨꯋꯥꯔꯤꯒꯤ ꯌꯨꯝꯐꯝ ꯑꯃꯅꯤ, ꯃꯁꯤꯅ BC ꯑꯃꯁꯨꯡ AD ꯑꯅꯤ ꯈꯥꯏꯗꯣꯛꯏ।
* ꯃꯍꯥꯛꯀꯤ ꯅꯨꯡꯁꯤꯕ, ꯉꯥꯛꯄꯤꯍꯩꯕꯒꯤ ꯄꯨꯟꯁꯤ ꯑꯃꯁꯨꯡ ꯇꯝꯕꯤꯕꯅ ꯃꯤꯑꯣꯏ ꯀꯌꯥꯒꯤ ꯄꯨꯟꯁꯤꯗ ꯑꯍꯣꯡꯕ ꯄꯨꯔꯛꯄ ꯉꯝꯈꯤ - ꯑꯌꯣꯜ-ꯑꯔꯥꯟ ꯆꯦꯟꯕ ꯃꯤ ꯐꯥꯑꯣꯕ (ꯅꯈꯣꯌꯒꯤ ꯌꯦꯛꯅꯕ ꯅꯨꯡꯁꯤꯕꯤꯌꯨ, ꯅꯈꯣꯌꯕꯨ ꯑꯣꯠꯄꯁꯤꯡꯒꯤꯗꯃꯛ ꯍꯥꯌꯖꯧ, ꯅꯈꯣꯌꯒꯤ ꯈꯖꯥꯏ ꯑꯝꯗ ꯈꯨꯕꯥꯛꯅ ꯊꯥꯔꯕꯗꯤ, ꯈꯖꯥꯏ ꯑꯃ ꯑꯗꯨꯁꯨ ꯑꯣꯟꯁꯤꯜꯂꯨ – ꯃꯁꯤ ꯃꯍꯥꯛꯀꯤ ꯇꯝꯕꯤꯕ ꯈꯔꯥ ꯂꯧꯗꯨꯅ ꯃꯌꯥꯝꯅ ꯁꯤꯖꯤꯟꯅꯔꯤ)
* ꯖꯤꯁꯨꯒꯤ ꯃꯣꯡꯐꯝ ꯈꯛꯇ ꯏꯍꯥꯡ ꯍꯥꯡꯅ ꯍꯥꯡꯗꯨꯅ ꯂꯩ। ꯃꯁꯤꯅ ꯑꯥꯈꯣꯌꯗ ꯇꯔꯪ-ꯇꯔꯪ ꯊꯥꯖꯕ ꯄꯤꯔꯤ ꯃꯗꯨꯗꯤ ꯃꯍꯥꯛꯅ ꯃꯍꯥꯛꯄꯨ ꯊꯥꯖꯕꯁꯤꯡꯁꯨ ꯑꯁꯤꯕ ꯑꯃꯁꯨꯡ ꯑꯁꯤꯕꯒꯤ ꯂꯩꯕꯥꯛꯇꯒꯤ ꯍꯤꯡꯒꯠꯍꯟꯕ ꯉꯝꯃꯤ।

ꯋꯥꯌꯦꯜ ꯌꯥꯊꯪꯒꯤ ꯊꯕꯛꯅ ꯀꯅꯥꯒꯨꯝꯕ ꯑꯃꯠꯇ ꯃꯄꯨꯔꯦꯟꯒꯤ ꯃꯃꯥꯡꯗ ꯑꯆꯨꯝꯕ ꯁꯛꯍꯟꯕ ꯉꯝꯗꯦ; ꯃꯔꯝꯗꯤ ꯋꯥꯌꯦꯜ ꯌꯥꯊꯪꯒꯤ ꯃꯄꯥꯟꯅ ꯑꯌꯣꯜ-ꯑꯔꯥꯟꯒꯤ ꯃꯔꯝꯗ ꯈꯪꯕ ꯉꯝꯃꯤ। ꯑꯗꯨꯕꯨ ꯋꯥꯌꯦꯜ ꯌꯥꯊꯪ ꯅꯠꯇꯕ, ꯖꯤꯁꯨ ꯈ꯭ꯔꯤꯁ꯭ꯇꯗ ꯊꯥꯖꯕꯒꯤ ꯃꯄꯥꯟꯅ ꯃꯄꯨꯔꯦꯟꯒꯤ ꯐꯪꯕ ꯑꯆꯨꯝꯕ ꯆꯠꯄ ꯑꯗꯨ ꯊꯥꯖꯕ ꯃꯤ ꯈꯨꯗꯤꯡꯅ ꯐꯪꯕ ꯉꯝꯂꯦ; ꯈꯦꯟꯅꯕ ꯑꯃꯠꯇ ꯂꯩꯇ꯭ꯔꯦ, ꯃꯔꯝꯗꯤ ꯃꯤ ꯈꯨꯗꯤꯡꯃꯛ ꯑꯌꯣꯜ-ꯑꯔꯥꯟ ꯇꯧꯔꯦ ꯑꯃꯁꯨꯡ ꯃꯄꯨꯔꯦꯟꯒꯤ ꯃꯇꯤꯛ-ꯃꯉꯥꯜꯗꯒꯤ ꯁꯣꯠꯊꯔꯦ। ꯑꯗꯨꯕꯨ ꯖꯤꯁꯨ ꯈ꯭ꯔꯤꯁ꯭ꯇꯗ ꯊꯥꯖꯕ ꯃꯤ ꯈꯨꯗꯤꯡꯃꯛ ꯃꯄꯨꯔꯦꯟꯒꯤ ꯑꯆꯨꯝꯕ ꯑꯗꯨ ꯃꯍꯥꯛꯀꯤ ꯊꯧꯖꯥꯜꯅ ꯈ꯭ꯔꯤꯁ꯭ꯇ ꯖꯤꯁꯨꯗ ꯂꯩꯔꯤꯕ ꯀꯟꯕꯤꯕ ꯑꯗꯨꯒꯤ ꯃꯄꯥꯟꯅ ꯈꯨꯗꯣꯜ ꯑꯃ ꯑꯣꯏꯅ ꯑꯆꯨꯝꯕ ꯁꯛꯍꯜꯂꯦ।

ꯊꯧꯖꯥꯂꯅ ꯈ꯭ꯔ꯭ꯏꯁ꯭ꯠ ꯌꯤꯁꯨꯗꯥ ꯂꯩꯔꯤꯕꯥ ꯉꯥꯀꯄꯤꯕꯥ ꯑꯗꯨꯅ ꯈꯨꯗꯣꯜ ꯑꯣꯏꯅ ꯂꯧꯏ꯫

**ꯂꯥꯛꯎ ꯍꯥꯌꯅ ꯀꯧꯔꯤ**

ꯖꯤꯁꯨꯅ ꯍꯥꯌ:

* “ꯑꯋꯥꯕ ꯑꯃꯁꯨꯡ ꯄꯣꯠꯂꯨꯝ ꯄꯨꯕ ꯄꯨꯝꯅꯃꯛ ꯑꯥꯒꯤ ꯏꯅꯥꯛꯇ ꯂꯥꯛꯎ, ꯑꯥꯅ ꯅꯈꯣꯌꯗ ꯄꯣꯠꯊꯥꯕ ꯄꯤꯒꯅꯤ।”[[24]](#footnote-24)
* “ꯀꯅꯥꯒꯨꯝꯕ ꯈꯧꯔꯥꯡꯂꯕꯗꯤ ꯑꯥꯒꯤ ꯏꯅꯥꯛꯇ ꯂꯥꯛꯁꯅꯨ ꯑꯗꯨꯒ ꯊꯛꯁꯅꯨ। ꯑꯥꯉꯣꯟꯗ ꯊꯥꯖꯕ ꯃꯤ ꯑꯗꯨꯅ ꯄꯨꯌꯥꯅ ꯑꯁꯨꯝꯅ ꯍꯥꯌꯕꯒꯨꯝꯅ, ‘ꯃꯍꯥꯛꯀꯤ ꯄꯨꯟꯁꯤꯗꯒꯤ ꯍꯤꯡꯕꯒꯤ ꯏꯁꯤꯡꯒꯤ ꯇꯨꯔꯦꯜꯁꯤꯡ ꯆꯦꯜꯂꯒꯅꯤ।” [[25]](#footnote-25)
* “ꯑꯥꯒꯤ ꯏꯅꯥꯛꯇ ꯂꯥꯛꯄ ꯃꯤ ꯑꯗꯨ ꯑꯥꯅ ꯀꯩꯗꯧꯉꯩꯗ ꯇꯥꯟꯊꯣꯛꯂꯣꯏ।” [[26]](#footnote-26)
* “ꯑꯥꯉꯣꯟꯗ ꯂꯥꯛꯎ ꯑꯃꯁꯨꯡ ꯀꯟꯕꯤꯒꯅꯤ, ꯃꯥꯂꯦꯝꯒꯤ ꯑꯔꯣꯏꯕ ꯐꯥꯑꯣꯕꯥ; ꯃꯔꯝꯗꯤ ꯑꯥꯍꯥꯛ ꯃꯄꯨꯔꯦꯟꯅꯤ, ꯑꯇꯣꯞꯄ ꯑꯃꯠꯇ ꯂꯩꯇꯦ।”[[27]](#footnote-27)
* “ꯃꯔꯝꯗꯤ ꯃꯄꯨꯔꯦꯟꯅ ꯃꯆꯥ ꯅꯤꯄꯥꯕꯨ ꯃꯥꯂꯦꯝꯗ ꯃꯥꯂꯦꯝ ꯑꯁꯤꯕꯨ ꯋꯥꯌꯦꯜ ꯇꯧꯅꯕ ꯊꯥꯔꯛꯈꯤ, ꯑꯃꯁꯨꯡ ꯃꯍꯥꯛꯀꯤ ꯃꯄꯥꯟꯅ ꯃꯥꯂꯦꯝ ꯑꯁꯤ ꯀꯟꯕꯤꯅꯕ ꯊꯥꯔꯛꯈꯤ।”[[28]](#footnote-28)
* “ꯇꯁꯦꯡꯅꯥ, ꯑꯥꯅ ꯅꯈꯣꯌꯗ ꯍꯥꯌꯔꯤ, ꯑꯥꯒꯤ ꯋꯥꯍꯩ ꯇꯥꯕ ꯑꯃꯁꯨꯡ ꯑꯥꯕꯨ ꯊꯥꯔꯛꯄ ꯃꯍꯥꯛꯄꯨ ꯊꯥꯖꯕ ꯃꯤ ꯑꯗꯨ ꯂꯣꯝꯕ ꯅꯥꯏꯗꯕ ꯄꯨꯟꯁꯤ ꯐꯪꯒꯅꯤ ꯑꯃꯁꯨꯡ ꯋꯥꯌꯦꯜ ꯅꯪꯂꯣꯏ, ꯑꯗꯨꯕꯨ ꯁꯤꯕꯗꯒꯤ ꯍꯤꯡꯕꯗ ꯂꯥꯟꯊꯣꯛꯂꯦ।”[[29]](#footnote-29)
* “ꯅꯨꯄꯤ ꯑꯃꯅ ꯃꯍꯥꯛꯀꯤ ꯈꯣꯝꯂꯥꯡ ꯄꯤꯊꯛꯂꯤꯕ ꯑꯉꯥꯡ ꯑꯗꯨ ꯀꯥꯎꯊꯣꯛꯄ ꯉꯝꯕ꯭ꯔ ꯑꯃꯁꯨꯡ ꯃꯍꯥꯛꯅ ꯄꯣꯛꯄ ꯃꯆꯥꯅꯤꯄ ꯑꯗꯨꯗ ꯃꯤꯅꯨꯡꯁꯤ ꯎꯠꯇꯕ ꯉꯝꯕ꯭ꯔꯥ? ꯃꯈꯣꯌꯅ ꯀꯥꯎꯊꯣꯛꯂꯕꯁꯨ, ꯑꯥꯅ ꯅꯈꯣꯌꯕꯨ ꯀꯥꯎꯊꯣꯛꯂꯣꯏ।”[[30]](#footnote-30)
* “ꯀꯤꯒꯅꯨ, ꯃꯔꯝꯗꯤ ꯑꯥꯍꯥꯛ ꯅꯈꯣꯌꯒ ꯂꯣꯌꯅꯔꯤ; ꯀꯤꯒꯅꯨ, ꯃꯔꯝꯗꯤ ꯑꯥꯍꯥꯛ ꯅꯈꯣꯌꯒꯤ ꯃꯄꯨꯔꯦꯟꯅꯤ। ꯑꯥꯅ ꯅꯈꯣꯌꯕꯨ ꯄꯥꯡꯒꯜ ꯀꯟꯈꯠꯍꯟꯒꯅꯤ, ꯑꯥꯅ ꯅꯈꯣꯌꯒꯤ ꯅꯇꯦꯡ ꯄꯥꯡꯒꯅꯤ, ꯑꯥꯅ ꯅꯈꯣꯌꯕꯨ ꯑꯥꯒꯤ ꯑꯆꯨꯝꯕ ꯇꯧꯕ ꯈꯨꯠ ꯌꯦꯠꯅ ꯄꯝꯈꯠꯀꯅꯤ।”[[31]](#footnote-31)

**ꯃꯄꯨꯔꯦꯟꯒ ꯂꯅꯥꯏ ꯃꯔꯤ ꯂꯩꯅꯕ**

ꯅꯍꯥꯛꯀꯤ ꯁꯣꯔꯥꯔꯦꯟꯒꯤ ꯅꯄ ꯑꯃꯁꯨꯡ ꯅꯍꯥꯛꯀꯤ ꯁꯦꯝꯕꯤꯕ ꯃꯄꯨ ꯑꯣꯏꯔꯤꯕ ꯃꯄꯨꯔꯦꯟꯒ ꯅꯍꯥꯛ ꯂꯅꯥꯏꯒꯤ ꯑꯣꯏꯕ ꯃꯔꯤ ꯊꯝꯕ ꯌꯥꯏ। ꯃꯍꯥꯛꯅ ꯃꯍꯥꯛ ꯃꯁꯥꯕꯨ ꯀꯅꯥꯒꯨꯝꯕ ꯑꯃꯠꯇꯗꯒꯤ ꯂꯥꯞꯅ ꯊꯝꯗꯦ। ꯖꯤꯁꯨ ꯈ꯭ꯔꯤꯁ꯭ꯇꯗ ꯊꯥꯖꯕꯒꯤ ꯃꯄꯥꯟꯅ ꯅꯍꯥꯛꯀꯤ ꯑꯌꯣꯜ-ꯑꯔꯥꯟꯁꯤꯡ ꯀꯣꯛꯄꯤꯔꯦ ꯑꯃꯁꯨꯡ ꯅꯍꯥꯛ ꯃꯄꯨꯔꯦꯟꯒꯤ ꯃꯆꯥꯅꯨꯄ ꯑꯣꯏꯕꯒꯤ ꯍꯛ ꯐꯪꯂꯦ। ꯃꯄꯨꯔꯦꯟ ꯅꯍꯥꯛꯀ ꯃꯇꯝ ꯀꯥꯌꯊꯣꯛꯇꯨꯅ ꯅꯍꯥꯛꯀ ꯋꯥꯔꯤ ꯁꯥꯅꯕ ꯄꯥꯝꯃꯤꯖꯩ, ꯃꯍꯥꯛ ꯅꯍꯥꯛꯀꯤ ꯋꯥ ꯇꯥꯅꯕ ꯉꯥꯏꯗꯨꯅ ꯂꯩ। ꯅꯍꯥꯛꯀꯤ ꯆꯍꯤ, ꯅꯍꯥꯛꯀꯤ ꯐꯨꯔꯨꯞ, ꯅꯍꯥꯛꯀꯤ ꯊꯥꯖꯕ, ꯅꯍꯥꯛꯀꯤ ꯙꯂꯥꯏꯅꯤꯡ-ꯂꯥꯏꯁꯣꯜ, ꯅꯍꯥꯛꯀꯤ ꯁꯦꯜ-ꯊꯨꯝꯒꯤ ꯐꯤꯚꯝ ꯑꯃꯁꯨꯡ ꯅꯍꯥꯛꯀꯤ ꯈꯨꯟꯑꯥꯏꯒꯤ ꯐꯤꯚꯝ ꯑꯃꯕꯨ ꯑꯣꯏꯔꯕꯁꯨ, ꯅꯍꯥꯛ ꯃꯄꯨꯔꯦꯟꯒꯤ ꯃꯆꯥꯅꯤ। ꯅꯍꯥꯛ ꯃꯍꯥꯛꯀꯤ ꯃꯤꯠꯌꯦꯡꯗ ꯃꯃꯜ ꯌꯥꯝꯅ ꯌꯥꯝꯃꯤ ꯃꯔꯝꯗꯤ ꯃꯍꯥꯛꯅ ꯅꯍꯥꯛꯄꯨ ꯃꯍꯥꯛꯀꯤ ꯏꯒꯤ ꯃꯃꯜ ꯄꯤꯗꯨꯅ ꯂꯩꯔꯦ। ꯃꯍꯥꯛꯅ ꯅꯍꯥꯛꯄꯨ ꯈꯧꯔꯥꯡꯅ ꯉꯥꯏꯗꯨꯅ ꯂꯩꯔꯤ। ꯃꯍꯥꯛꯅ ꯃꯍꯥꯛꯀꯤ ꯃꯈꯨꯠ ꯇꯤꯡꯊꯣꯛꯇꯨꯅ ꯅꯍꯥꯛꯄꯨ ꯉꯥꯏꯗꯨꯅ ꯂꯩꯔꯤ। ꯀꯔꯤꯒꯨꯝꯕ ꯅꯍꯥꯛꯅ ꯈꯨꯎ ꯀꯨꯟꯗꯨꯅ ꯍꯥꯌꯖꯔꯕꯗꯤ ꯑꯃꯁꯨꯡ ꯑꯁꯦꯡꯕ ꯕꯥꯏꯕꯜ ꯄꯥꯔꯕꯗꯤ, ꯅꯍꯥꯛ ꯃꯄꯨꯔꯦꯟꯒ ꯂꯅꯥꯏꯒꯤ ꯑꯣꯏꯕ ꯃꯔꯤ ꯂꯩꯅꯕ ꯉꯝꯒꯅꯤ। ꯅꯍꯥꯛ ꯅꯇꯣꯝꯇ ꯂꯩꯕꯒꯤ ꯃꯊꯧ ꯇꯥꯗꯦ। ꯃꯍꯥꯛ ꯅꯍꯥꯛꯀ ꯂꯣꯌꯅꯅ ꯂꯩ। ꯅꯍꯥꯛꯀꯤ ꯂꯥꯡꯇꯛꯅꯕ ꯄꯨꯝꯅꯃꯛ ꯃꯍꯥꯛꯀꯤ ꯃꯊꯛꯇ ꯊꯥꯡꯒꯠꯂꯨ। ꯃꯍꯥꯛꯅ ꯅꯍꯥꯛꯀꯤꯗꯃꯛ ꯈꯜꯂꯤ। ꯅꯍꯥꯛꯅ ꯃꯥꯌꯣꯛꯅꯔꯤꯕ ꯈꯣꯡꯊꯥꯡ ꯈꯨꯗꯤꯡ ꯃꯍꯥꯛꯅ ꯂꯣꯌꯅꯕꯤꯒꯅꯤ।

**ꯑꯔꯥꯟ-ꯈꯨꯚꯝ ꯐꯪꯅꯕ ꯑꯥꯅ ꯀꯔꯤ ꯇꯧꯒꯗꯒꯦ**

ꯂꯣꯝꯕ ꯅꯥꯏꯗꯕ ꯃꯩꯒꯤ ꯀꯣꯝꯒꯤ ꯆꯩꯔꯥꯛꯇꯒꯤ ꯀꯟꯕꯤꯅꯕ ꯅꯍꯥꯛꯅ ꯅꯍꯥꯛꯀꯤ ꯊꯝꯃꯣꯌꯗ ꯊꯥꯖꯕ ꯊꯝꯒꯗꯕꯅꯤ ꯑꯃꯁꯨꯡ:

* ꯅꯍꯥꯛ ꯑꯌꯣꯜ-ꯑꯔꯥꯟ ꯆꯦꯟꯕ ꯑꯃꯅꯤ ꯑꯃꯁꯨꯡ ꯑꯌꯣꯜ-ꯑꯔꯥꯟ ꯇꯧꯔꯦ, ꯅꯍꯥꯛꯀꯤ ꯋꯥꯈꯜꯗ ꯈꯛꯇ ꯅꯠꯇꯅ ꯅꯍꯥꯛꯀꯤ ꯋꯥꯍꯩ ꯑꯃꯁꯨꯡ ꯊꯕꯛꯅ ꯑꯌꯣꯜ-ꯑꯔꯥꯟ ꯇꯧꯔꯦ ꯍꯥꯌꯕ ꯌꯥꯕꯤꯌꯨ।
* ꯅꯍꯥꯛꯄꯨ ꯑꯔꯥꯟ-ꯈꯨꯚꯝ ꯄꯤꯕ ꯉꯝꯕ ꯀꯟꯕꯤꯕ ꯃꯄꯨ ꯑꯃ ꯃꯊꯧ ꯇꯥꯏ ꯍꯥꯌꯕ ꯈꯪꯕꯤꯌꯨ।
* ꯖꯤꯁꯨ ꯈ꯭ꯔꯤꯁ꯭ꯇ ꯑꯁꯤ ꯅꯍꯥꯛꯀꯤ ꯀꯟꯕꯤꯕ ꯃꯄꯨꯅꯤ ꯑꯃꯁꯨꯡ ꯅꯍꯥꯛꯀꯤ ꯃꯄꯨꯔꯦꯟꯅꯤ ꯍꯥꯌꯕ ꯌꯥꯕꯤꯌꯨ।
* ꯖꯤꯁꯨꯅ ꯅꯍꯥꯛꯀꯤ ꯑꯌꯣꯜ-ꯑꯔꯥꯟꯒꯤ ꯎꯁꯤꯜ ꯑꯣꯏꯅ ꯎ ꯀꯥꯔꯣꯡꯗ ꯁꯤꯈꯤ ꯍꯥꯌꯕꯁꯤ ꯅꯍꯥꯛꯀꯤ ꯊꯝꯃꯣꯌꯗ ꯊꯥꯖꯕꯤꯌꯨ। ꯖꯤꯁꯨ ꯅꯍꯥꯛꯀꯤꯗꯃꯛ ꯁꯤꯈꯤ ꯑꯃꯁꯨꯡ ꯐꯨꯝꯈꯤ ꯍꯥꯌꯕ ꯊꯥꯖꯕꯤꯌꯨ। ꯑꯁꯤꯕꯅ ꯃꯍꯥꯛꯄꯨ ꯐꯥꯗꯨꯅ ꯊꯝꯕ ꯉꯝꯗꯕ ꯃꯔꯝꯅ ꯃꯍꯥꯛ ꯅꯨꯃꯤꯠ ꯍꯨꯝꯅꯤꯒꯤ ꯃꯇꯨꯡꯗ ꯃꯣꯡꯐꯝꯗꯒꯤ ꯍꯤꯡꯒꯠꯈꯤ ꯍꯥꯌꯕꯁꯤ ꯊꯥꯖꯕꯤꯌꯨ। ꯃꯔꯝꯗꯤ ꯃꯍꯥꯛꯀꯤ ꯃꯤꯡꯗ ꯊꯥꯖꯕ ꯑꯃꯁꯨꯡ ꯃꯍꯥꯛꯄꯨ ꯂꯧꯁꯤꯟꯕ ꯃꯤ ꯈꯨꯗꯤꯡꯗ ꯃꯍꯥꯛꯅ ꯃꯄꯨꯔꯦꯟꯒꯤ ꯃꯆꯥ ꯑꯣꯏꯕꯒꯤ ꯍꯛ ꯄꯤꯕꯤꯔꯦ।

**ꯈꯨꯗꯣꯡꯆꯥꯕ ꯑꯁꯤ ꯃꯥꯡꯍꯟꯕꯤꯒꯅꯨ**

ꯃꯤ ꯈꯨꯗꯤꯡ ꯑꯃꯨꯛ ꯁꯤꯕ ꯑꯃꯁꯨꯡ ꯃꯁꯤꯒꯤ ꯃꯇꯨꯡꯗ ꯖꯤꯁꯨꯒꯤ ꯑꯉꯧꯕ ꯐꯝꯕꯥꯜ ꯃꯃꯥꯡꯗ ꯃꯍꯥꯛꯀꯤ ꯑꯆꯨꯝꯕ ꯋꯥꯌꯦꯜ ꯃꯥꯡꯗ ꯂꯦꯞꯄ ꯍꯥꯌꯕꯁꯤ ꯌꯥꯠꯇꯨꯅ ꯊꯝꯂꯦ। ꯖꯤꯁꯨ ꯈ꯭ꯔꯤꯁ꯭ꯇꯕꯨ ꯃꯈꯣꯌ ꯃꯁꯥꯒꯤ ꯀꯟꯕꯤꯕ ꯃꯄꯨ ꯑꯣꯏꯅ ꯂꯧꯁꯤꯟꯗꯨꯅ ꯑꯌꯣꯜ-ꯑꯔꯥꯟ ꯀꯣꯛꯄꯤꯕ ꯐꯪꯂꯕꯁꯤꯡ, ꯖꯤꯁꯨꯒ ꯂꯣꯌꯅꯅ ꯂꯣꯝꯕ ꯅꯥꯏꯗꯅ ꯍꯤꯡꯃꯤꯟꯅꯕ ꯂꯣꯝꯕ ꯅꯥꯏꯗꯅ ꯄꯨꯟꯁꯤ ꯐꯪꯒꯅꯤ।

ꯃꯄꯨꯔꯦꯟ ꯑꯔꯥꯟꯕ ꯇꯧꯗꯕ ꯑꯆꯨꯝꯕ ꯇꯧꯕ ꯃꯔꯝꯅ, ꯑꯌꯣꯜ-ꯑꯔꯥꯟꯄꯨ ꯆꯩꯔꯥꯛ ꯄꯤꯗꯅ ꯂꯦꯝꯅ ꯇꯣꯛꯂꯣꯏ। ꯕꯥꯏꯕꯜꯅ ꯃꯌꯦꯛ ꯁꯦꯡꯅ ꯍꯥꯌꯔꯤ ꯃꯗꯨꯗꯤ ꯃꯄꯨꯔꯦꯟꯒꯤ ꯍꯤꯡꯕꯒꯤ ꯂꯥꯏꯔꯤꯛꯇ ꯃꯃꯤꯡ ꯌꯥꯑꯣꯗꯕ ꯃꯤꯑꯣꯏꯁꯤꯡ ꯑꯗꯨ ꯃꯩꯒꯤ ꯀꯣꯝꯗ ꯊꯥꯗꯒꯅꯤ। ꯂꯣꯝꯕ ꯅꯥꯏꯗꯕ ꯃꯩꯒꯤ ꯀꯣꯝꯗ ꯆꯩꯔꯥꯛ ꯐꯪꯕ ꯍꯥꯌꯕꯁꯤ ꯌꯥꯝꯅ ꯂꯨꯕ ꯋꯥꯐꯝꯅꯤ। ꯂꯦꯞꯄ ꯂꯩꯇꯅ ꯃꯩ ꯆꯥꯛꯄ ꯃꯐꯝꯅꯤ ꯑꯃꯁꯨꯡ ꯃꯗꯨꯗ ꯂꯩꯕ ꯇꯤꯜ ꯁꯤꯕ ꯅꯥꯏꯗꯦ। ꯖꯤꯁꯨ ꯈ꯭ꯔꯤꯁ꯭ꯇꯅ ꯑꯥꯈꯣꯌꯒꯤ ꯑꯌꯣꯜ-ꯑꯔꯥꯟꯒꯤ ꯃꯃꯜ ꯄꯤꯕꯤꯔꯦ ꯑꯗꯨꯒ ꯃꯍꯥꯛꯅ (ꯑꯥꯈꯣꯌꯒꯤ ꯀꯟꯕꯤꯕ ꯃꯄꯨ) ꯑꯥꯈꯣꯌꯒꯤ ꯑꯌꯣꯜ-ꯑꯔꯥꯟꯕꯨ ꯃꯍꯥꯛꯀꯤ ꯃꯊꯛꯇ ꯊꯣꯟꯒꯠꯄꯤꯗꯨꯅ ꯋꯥꯌꯦꯜ ꯇꯧꯒꯗꯕ ꯑꯁꯤꯗꯒꯤ ꯅꯥꯟꯊꯣꯛꯄ ꯉꯝꯒꯅꯤ। ꯅꯍꯥꯛꯅ ꯑꯃꯨꯛ ꯍꯟꯅ ꯅꯇ꯭ꯔꯒ ꯅꯍꯥꯛꯅ ꯃꯁꯥ ꯅꯊꯟꯇ ꯃꯃꯜ ꯄꯤꯕꯒꯤ ꯃꯊꯧ ꯇꯥꯗ꯭ꯔꯦ। ꯅꯍꯥꯛꯀꯤ ꯑꯌꯣꯜ-ꯑꯔꯥꯟꯒꯤ ꯄꯣꯠꯂꯨꯝ ꯖꯤꯁꯨꯒꯤ ꯃꯊꯛꯇ ꯊꯣꯟꯒꯠꯂꯨ।

**ꯅꯍꯥꯛꯀꯤ ꯄꯨꯟꯁꯤꯗ ꯑꯅꯧꯕ ꯊꯕꯛ ꯑꯃ**

ꯅꯨꯡꯁꯤꯔꯕ ꯃꯔꯨꯞ! ꯃꯄꯨꯔꯦꯟ ꯃꯁꯥꯃꯛꯅ ꯂꯥꯏꯔꯤꯛ ꯃꯆꯥ ꯑꯁꯤꯒꯤ ꯈꯨꯠꯊꯥꯡꯗꯒꯤ ꯅꯍꯥꯛꯀꯤ ꯅꯐꯝꯗ ꯋꯥ ꯉꯥꯡꯂꯤ। ꯃꯥꯂꯦꯝ ꯑꯁꯤ ꯁꯦꯝꯕ ꯍꯧꯗ꯭ꯔꯤꯉꯩ ꯃꯃꯥꯡꯗꯒꯤ ꯃꯍꯥꯛꯅ ꯅꯍꯥꯛꯄꯨ ꯅꯨꯡꯁꯤꯕ ꯃꯔꯝꯅ ꯅꯍꯥꯛꯄꯨ ꯈꯟꯗꯣꯛꯈꯤ। ꯃꯍꯥꯛꯅ ꯅꯍꯥꯛꯀꯤ ꯄꯨꯟꯁꯤꯗ ꯑꯅꯧꯕ ꯊꯕꯛ ꯑꯃ ꯇꯧꯕ ꯍꯧꯈ꯭ꯔꯦ ꯑꯃꯁꯨꯡ ꯅꯍꯥꯛꯅ ꯍꯧꯖꯤꯛ ꯑꯣꯏꯔꯤꯕ ꯄꯨꯟꯁꯤ ꯑꯁꯤ ꯃꯄꯨꯡ ꯐꯥꯍꯟꯒꯅꯤ। ꯃꯍꯥꯛꯅ ꯅꯍꯥꯛꯀꯤ ꯃꯤꯠꯀꯤ ꯄꯤꯔꯥꯡ ꯇꯩꯊꯣꯛꯄꯤꯒꯅꯤ। ꯀꯤꯒꯅꯨ, ꯊꯧꯅ ꯐꯧ। ꯃꯔꯝꯗꯤ ꯃꯄꯨꯔꯦꯟ ꯅꯍꯥꯛꯀꯤ ꯃꯥꯏꯀꯩꯗ ꯂꯦꯞꯂꯤ, ꯅꯍꯥꯛꯀꯤ ꯃꯥꯌꯣꯛꯇ ꯀꯅ ꯂꯦꯞꯄ ꯉꯝꯒꯅꯤ? ꯃꯍꯥꯛꯅ ꯅꯍꯥꯛ ꯑꯃꯁꯨꯡ ꯅꯍꯥꯛꯀꯤ ꯏꯃꯨꯡ ꯉꯥꯛ-ꯁꯦꯟꯒꯅꯤ। ꯃꯍꯥꯛꯅ ꯅꯍꯥꯛꯀꯤ ꯑꯋꯥꯠꯄ ꯈꯨꯗꯤꯡꯃꯛ ꯄꯤꯕꯤꯒꯅꯤ ꯑꯃꯁꯨꯡ ꯅꯍꯥꯛꯀꯤ ꯑꯄꯥꯝꯕ ꯑꯗꯨ ꯃꯍꯥꯛꯀꯤ ꯃꯇꯤꯛ-ꯃꯉꯥꯜꯒꯤꯗꯃꯛ ꯊꯨꯡꯍꯟꯒꯅꯤ। ꯅꯍꯥꯛꯀꯤ ꯃꯤꯠꯌꯦꯡ ꯃꯉꯣꯟꯗ ꯊꯝꯃꯨ।

**ꯍꯧꯖꯤꯛ ꯑꯔꯥꯟ ꯈꯨꯚꯝꯒꯤ ꯅꯨꯃꯤꯠꯅꯤ**

ꯍꯧꯖꯤꯛ ꯑꯆꯥꯕ ꯃꯇꯝꯅꯤ। ꯉꯁꯤ ꯅꯍꯥꯛ ꯑꯔꯥꯟ-ꯈꯨꯚꯝ ꯐꯪꯕꯒꯤ ꯇꯥꯟꯖꯥ ꯑꯃ ꯐꯪꯂꯦ। ꯍꯌꯦꯡ ꯅꯍꯥꯛꯀꯤꯗꯃꯛ ꯀꯔꯤ ꯑꯣꯏꯒꯅꯤ ꯅꯍꯥꯛ ꯈꯪꯗꯦ। ꯅꯍꯥꯛ ꯑꯃꯁꯨꯡ ꯑꯥ ꯏꯁꯤꯡ ꯃꯅꯤꯜꯒ ꯆꯞ ꯃꯥꯟꯅꯩ, ꯃꯇꯝ ꯈꯔꯥ ꯂꯩꯔꯒ ꯃꯥꯡꯈꯤꯒꯅꯤ।[[32]](#footnote-32) ꯇꯨꯡꯗ ꯀꯔꯤ ꯑꯣꯏꯒꯅꯤ ꯍꯥꯌꯕ ꯉꯝꯗꯦ। ꯂꯥꯏꯔꯤꯛ ꯃꯆꯥ ꯑꯁꯤ ꯅꯍꯥꯛꯀꯤ ꯈꯨꯠꯇ ꯐꯪꯕ ꯍꯥꯌꯕꯁꯤ ꯃꯔꯝ ꯂꯩꯇꯅ ꯐꯪꯕ ꯅꯠꯇꯦ। ꯖꯤꯁꯨ ꯈ꯭ꯔꯤꯁ꯭ꯇꯅ ꯅꯍꯥꯛꯄꯨ ꯌꯥꯝꯅ ꯅꯨꯡꯁꯤꯖꯩ। ꯖꯤꯁꯨꯅ ꯅꯨꯡꯁꯤꯅ ꯅꯍꯥꯛꯄꯨ ꯃꯍꯥꯛꯀꯤ ꯅꯤꯡꯊꯧ ꯂꯩꯕꯥꯛꯇ ꯀꯧꯔꯤ। ꯆꯥꯟꯕꯤꯗꯨꯅ ꯃꯍꯥꯛꯅ ꯀꯧꯔꯛꯄ ꯌꯥꯗꯕ ꯇꯧꯕꯤꯒꯅꯨ। ꯆꯥꯟꯕꯤꯗꯨꯅ ꯃꯍꯥꯛꯀꯤ ꯅꯨꯡꯁꯤꯕ ꯑꯗꯨ ꯌꯥꯗꯕ ꯇꯧꯕꯤꯒꯅꯨ।

ꯃꯍꯥꯛꯅ ꯃꯍꯥꯛꯀꯤ ꯁꯦꯡꯂꯕ ꯈꯨꯠ ꯅꯍꯥꯛꯀꯤ ꯅꯐꯝꯗ ꯇꯤꯡꯊꯣꯛꯂꯤ। ꯎ ꯀꯥꯔꯣꯡꯗ ꯃꯍꯥꯛꯀꯤ ꯏ ꯇꯥꯗꯨꯅ ꯑꯃꯁꯨꯡ ꯅꯍꯥꯛꯀꯤꯗꯃꯛ ꯃꯍꯥꯛꯀꯤ ꯄꯨꯟꯁꯤ ꯀꯠꯊꯣꯛꯇꯨꯅ ꯅꯍꯥꯛꯄꯨ ꯀꯟꯕꯤꯈꯤꯕ ꯖꯤꯁꯨ ꯈ꯭ꯔꯤꯁ꯭ꯇꯅ ꯅꯍꯥꯛꯀꯤ ꯑꯋꯥꯠꯄ ꯄꯨꯝꯅꯃꯛ ꯄꯤꯕꯤꯒꯅꯤ। ꯖꯤꯁꯨꯅ ꯅꯍꯥꯛꯀꯤ ꯅꯇꯦꯡ ꯄꯥꯡꯕ ꯉꯝꯃꯤ। ꯖꯤꯁꯨꯅ ꯅꯍꯥꯛꯀꯤ ꯏꯃꯨꯡꯒꯤ ꯃꯇꯦꯡ ꯄꯥꯡꯕꯤꯒꯅꯤ ꯑꯃꯁꯨꯡ ꯉꯥꯛ-ꯁꯦꯟꯕꯤꯒꯅꯤ। ꯃꯍꯥꯛꯅ ꯅꯍꯥꯛꯀꯤ ꯑꯅꯥꯕ ꯐꯍꯟꯕ ꯉꯝꯃꯤ ꯑꯃꯁꯨꯡ ꯑꯐꯕ ꯄꯣꯠꯁꯤꯡꯒ ꯂꯣꯌꯅꯅ ꯅꯍꯥꯛꯄꯨ ꯄꯦꯜꯍꯟꯒꯅꯤ। ꯖꯤꯁꯨꯅ ꯅꯍꯥꯛꯄꯨ ꯀꯟꯕꯤꯕ ꯉꯝꯃꯤ। ꯖꯤꯁꯨꯅ ꯂꯦꯞꯇꯨꯅ ꯅꯍꯥꯛꯀꯤ ꯊꯝꯃꯣꯌꯒꯤ ꯊꯣꯡ ꯊꯤꯜꯂꯤ। ꯅꯍꯥꯛꯅ ꯊꯣꯡ ꯍꯥꯡꯗꯣꯛꯇꯨꯅ ꯃꯍꯥꯛꯄꯨ ꯂꯧꯁꯤꯜꯂꯣꯏꯗ꯭ꯔ? ꯃꯍꯥꯛ ꯂꯥꯛꯇꯨꯅ ꯅꯍꯥꯛꯀ ꯂꯣꯌꯅꯅ ꯂꯩꯃꯤꯟꯅꯕ ꯄꯥꯝꯃꯤ।

ꯅꯤꯡꯁꯤꯡꯖꯕꯥ: ꯀꯔꯤꯒꯨꯝꯕ ꯅꯍꯥꯛꯅ ꯖꯤꯁꯨ ꯈ꯭ꯔꯤꯁ꯭ꯇꯒꯤ ꯃꯔꯝꯗ ꯍꯦꯟꯅ ꯈꯪꯅꯤꯡꯂꯕꯗꯤ, ꯆꯥꯟꯕꯤꯗꯨꯅ ꯒꯨꯒꯜ ꯁ꯭ꯇꯣꯔꯗꯒꯤ ꯕꯥꯏꯕꯜ ꯑꯦꯞꯞ ꯂꯧꯊꯕꯤꯌꯨ ꯑꯃꯁꯨꯡ ꯄꯥꯕꯤꯌꯨ। ꯕꯥꯏꯕꯜ ꯄꯥꯗꯨꯅ ꯅꯍꯥꯛꯅ ꯏꯕꯨꯡꯉꯣ ꯖꯤꯁꯨ ꯈ꯭ꯔꯤꯁ꯭ꯇꯒꯤ ꯅꯨꯡꯁꯤꯕ ꯈꯪꯕ ꯉꯝꯒꯅꯤ।

1. Ref: Mark 8:36 [↑](#footnote-ref-1)
2. Ref Gen 1:27 [↑](#footnote-ref-2)
3. Ref Rom 3:10 [↑](#footnote-ref-3)
4. Ref John 8:34 [↑](#footnote-ref-4)
5. Ref Jer 17: 9-10 [↑](#footnote-ref-5)
6. Ref Matt 15:19 [↑](#footnote-ref-6)
7. Ref Rom 6:23 [↑](#footnote-ref-7)
8. Ref Ecc 12:7 [↑](#footnote-ref-8)
9. Ref Psalm 49:7-9 [↑](#footnote-ref-9)
10. Ref Phil 2:8 [↑](#footnote-ref-10)
11. Ref Col 2:9-10 [↑](#footnote-ref-11)
12. Ref Col 1:15-16 [↑](#footnote-ref-12)
13. Ref Heb 1:3 [↑](#footnote-ref-13)
14. Ref John 10:17 [↑](#footnote-ref-14)
15. Ref Heb 9:22 [↑](#footnote-ref-15)
16. Ref Heb 10:3-4 [↑](#footnote-ref-16)
17. Ref Heb 2:17 [↑](#footnote-ref-17)
18. Ref 1 Peter 2:24 [↑](#footnote-ref-18)
19. Ref Isaiah 53:5 [↑](#footnote-ref-19)
20. Ref Isaiah 53:7 [↑](#footnote-ref-20)
21. Ref Heb 4:15 [↑](#footnote-ref-21)
22. Ref Col 2:9 [↑](#footnote-ref-22)
23. Ref John 14:6 [↑](#footnote-ref-23)
24. Ref Matt 11:28 [↑](#footnote-ref-24)
25. Ref John 7:37-39 [↑](#footnote-ref-25)
26. Ref John 6:37 [↑](#footnote-ref-26)
27. Ref Isaiah 45:22 [↑](#footnote-ref-27)
28. Ref John 3:17 [↑](#footnote-ref-28)
29. Ref John 5:24 [↑](#footnote-ref-29)
30. Ref Isaiah 49:15-17 [↑](#footnote-ref-30)
31. Reg Isaiah 41:10 [↑](#footnote-ref-31)
32. Ref John 4:14 [↑](#footnote-ref-32)